ISU ABANG QU DEDAH BERLAKON JADI PA - VIDA TAMPIL JELASKAN PERKARA SEBENAR

"Sekarang ini dia memang tidak bekerja dengan saya lagi. Perjanjian asalnya memang saya mencari talent untuk video muzik (MV) lagu terbaharu saya berjudul Ku Ikhlaskan. Saya pilih dia kerana merasakan dia mempunyai ciri-ciri yang bersesuaian. Bagaimanapun sebelum ini pihak saya sudah keluarkan surat tawaran kerja yang mana perlu semakan berulang kali untuk persetujuan bersama, namun belum ada kata putus.

"Baru sebulan siapkan MV dia sudah buat begini. Sudah pandai cedok ilmu drama dan bercerita untuk tambah view di media sosial. Saya sendiri tidak tahu kenapa dia buat perangai begini. Mungkin mahu elak dari memberi komitmen lanjut," itulah jawab jutawan kosmetik, Datuk Seri Vida yang tampil menjelaskan perkara sebenar susulan pendedahan Qush atau dikenali sebagai Abang Qu bahawa dia sudah tidak berkhidmat sebagai pembantu peribadi (PA).

Vida atau nama sebenarnya Hasmiza Othman, 51, yang mengesahkan perkara itu berkata, pada awalnya dia mengambil Qush atau nama sebenarnya Syed Qusyairi Syed Mahmud Iskandar hanyalah untuk berlakon dalam muzik video (MV) lagu baharunya 'Ku Ikhlaskan'. Tambah Vida, pihaknya kemudian berhasrat untuk mengambil Qush sebagai pekerja dan dalam proses mengeluarkan surat tawaran kepadanya.

Klik untuk gambar besar

Sementara itu, Vida juga menafikan isu yang sedang diperkatakan ini adalah sengaja direka oleh pihaknya untuk menghangatkan lagi kisah tentang dirinya. Kata Vida, dia menganggap ini adalah sebagai ujian dan peringatan supaya lebih berhati-hati memilih orang yang rapat dengannya.

"Ini adalah kisah benar. Saya tak sempat pun nak buat drama. Saya sudah berhadapan dengan pelbagai ujian dan ini adalah salah satu darinya. Ini juga peringatan kepada saya terhadap orang yang mahu mengambil kesempatan untuk popular. Dia sengaja mahu isu ini diperbesarkan," ujarnya.

Pada 25 Februari lalu, Qush diumumkan sebagai PA kepada Vida dan sekaligus menerima gaji sebanyak RM10,000 sebulan selain turut tampil dalam MV terbaharu usahawan itu. Namun jejaka berkenaan membuat pendedahan mengejutkan di IG live mendedahkan dirinya hanya berlakon sebagai PA Vida selama ini.

Menerusi sesi siaran langsung tersebut, Qusyairi mengakui bahawa dia tidak lagi berkolabrasi bersama majikannya itu kerana sehingga kini tiada sebarang surat tawaran atau perjanjian kerja diberikan oleh Vida.

"Selepas selesai rakaman muzik video 'Ku Ikhlaskan', saya menunggu surat perjanjian kerja kerana ia sangat penting, tapi masih tidak ada. Tidaklah saya guna perkataan berhenti, sebab awalnya ditawar untuk kolaborasi, tapi kini kami tidak lagi jalankan apa-apa kolaborasi bersama," kata Qush.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU PERSENDA ARTIS KPOP, 'BLACKPIG' - JANNA NICK MOHON MAAF, AKUI DIUGUT BUNUH

"Saya terpaksa mengambil serius isu ini sebab perkara ini ditularkan semula selepas tiga tahun. Ia melibatkan isu kematian dan di mana saya tidak akan mempermainkan isu kematian sama sekali. Tidak mungkin datang daripada mulut saya sendiri. Dari itu, saya dituduh tidak menghormati kematian orang bukan beragama Islam, tidak sensitif atas kematian sesiapa pun. Yang mana saya rasa, itu bukanlah saya.

"Isu Lisa Blackpig pula, saya sebagai pengarah dan penerbit filem Delen mengambil tanggungjawab untuk memohon maaf kepada semua yang terasa hati, terguris hati akan kapsyen tersebut," itulah kata-kata pelakon dan pengacara Janna Nick dalam sebuah sidang media rasmi secara virtual hari ini untuk menjawab segala persoalan yang bermain di fikiran ramai.

Menerusi peguamnya, Janna menjelaskan mengenai insiden sebenar disebalik rakaman video yang mencetus kontroversi itu. Katanya, dia tidak menyangka bahawa jenaka yang ditertawakannya pada ketika itu membawa maksud kepada mendiang Jonghyun (SHINee).
Advertisement

Ketika sedang mewarnakan rambut di salon tersebut, Janna tidak mendengar dengan jelas dek suasana yang hingar-bingar pada ketika itu oleh kerana bunyi perkakas elektronik. Tidak berniat mempersendakan kematian sesiapa, Janna Nick telah membuat permohonan maaf pada 6 Januari 2018.

Klik untuk gambar besar

Pun begitu, video tersebut yang kembali tular baru-baru ini mula menjadi bualan ramai sehingga pelakon itu dibanjiri dengan pelbagai komen provokatif. Sekali lagi memohon maaf, namun kebanyakan komen mengatakan bahawa ianya nampak seperti tidak ikhlas.

Ekoran itu, Janna terpaksa menghadapi pelbagai impak negatif seperti ugutan bunuh, ugutan jenayah, fitnah dan tuduhan palsu. Lantas laporan polis sudah dibuat di bawah Seksyen 506 Kanun Keseksaan di mana jika disabit kesalahan, individu boleh dikenakan denda atau pun dipenjara selama 7 tahun.

Untuk isu kedua, di mana Janna dikatakan telah memberikan gelaran tidak sensitif anggota kumpulan popular Korea Selatan, BLACKPINK iaitu Lisa Manoban kepada Lisa 'BLACKPIG' di laman Instagram, baru-baru ini. Kapsyen berkenaan merujuk kepada watak antagonis Lisa yang menjengkelkan dan rasa dirinya disukai ramai.

Dengan gelaran Lisa 'BLACKPIG', ia sebenarnya menggambarkan seseorang yang tidak layak untuk disamakan dengan Lisa BLACKPINK yang jauh lebih tinggi pencapaiannya. Malahan telefilem itu turut menghargai BLACKPINK dan juga budaya K-Pop dengan adanya watak Kak Jennie yang merupakan peminat fanatik kumpulan idola popular itu.

Janna turut menjelaskan dia tidak memaksudkannya dan memohon maaf kepada pihak yang terasa hati dan terguris dengan kontroversi dia didakwa mempersenda Lisa BLACKPINK. Bukan itu sahaja, Janna turut menjawab persoalan berkenaan dakwaan yang mengatakan dia ada membalas kenyataan ustaz mengenai 'taksub K-Pop' di laman media sosial.

"Saya kena jujur, saya rasa perkara ini terlalu memfitnah saya. Saya dianiaya kerana ayat ini langsung tidak pernah dikeluarkan daripada saya, atau dinyatakan dalam akaun media sosial saya tetapi saya menerima banyak kecaman atas ayat ini," jelas pelakon drama 'Marry Me Senorita' itu lagi.

Ditanya mengenai statusnya sebagai pengacara rancangan 'Melodi', Janna menjawab bahawa pihak produksi dan TV3 faham mengenai situasi yang berlaku selepas dia memberikan penjelasan yang sebenar. Apa pun, siasatan akan terus dijalankan untuk mengenalpasti beberapa individu yang melemparkan fitnah di media sosial sebelum ini selain berharap agar perkara ini akan reda sehingga setakat ini sahaja.

VIDEO SIDANG MEDIA KHAS SECARA VIRTUAL JANNA NICK

  ATAU KLIK LINK DISINI UNTUK TONTON VIDEO

www.myartis.com / Sumber: Beautifulnara & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR ALLAHYARHAM ACHIK SPIN..??

Kecoh seanterio alam mengatakan gambar Allahyarham Achik Spin telah disalah guna oleh pihak tertentu untuk mengiklankan rawatan tradisional. Lebih teruk, rawatan tersebut berkonsepkan agama lain yang didakwa berasal dari Thailand."Apa yang membuat saya marah, ialah apabila gambar Allahyarham Achik Spin diletakkan dalam iklan itu sebagai orang yang membuat pengakuan telah berjaya setelah mendapatkan khidmat bomoh tersebut. Walaupun mata arwah ditutup, namun saya boleh kenal yang itu adalah Acik Spin."Dalam hal ini, saya amat terkilan dengan perbuatan pihak yang tidak bertanggungjawab itu yang mengambil kesempatan untuk menipu. Tambah-tambah apabila iklan itu melibatkan agama lain, seolah-olah tidak sensitif langsung," luah seorang peminat dalam blognya."Kenapalah sanggup mereka menggunakan gambar Allahyarham Achik Spin untuk tujuan mengiklankan Wat Tok Sami Siam... Apa perasaan keluarga Allahyarham bila terbaca iklan ni... Aku yang tak da kena mengena ni pun dah rasa geram dan sakit hati... sedih pun ada gak.... Tak patut sungguh..... Gerammmmnya........ Semoga Allah mencucuri rahmat ke atas roh Allahyarham Achik dan menempatkannya di kalangan orang2 yang beriman...Al-Fatihah," Luah peminat lain yang hanya mahu dikenali sebagai Amalina Othman, juga dalam blog.Namun sejauh mana kesahihan dakwaan itu masih belum dapat dipastikan... kerana kemungkinan ada pelanduk dua serupa... Allahualam..!!Iklan yang didakwa mempersendakan arwah...Gambar yang didakwa sebagai gambar Arwah Achik Spin...Gambar sebenar Arwah...(\__/)(='.'=)(")_(")www.myartis.com 2010


"ADA KEBAHAGIAAN LAIN YANG ALLAH CUBA SIMPAN UNTUK KITA" - PUTERI SARAH

"Dalam kehidupan kita tak boleh memiliki kesemuanya. Sekuat mana kita genggam, sekuat mana kita cuba tahan bila sampai masanya Allah nak kita lepaskan, kita kena lepaskan. Banyak hal yang kita tak boleh nak memiliki dalam masa yang panjang sebab fitrah duniawi memang datang dan pergi.

"Bila kita yakin yang Allah dah aturkan yang terbaik maka kita kena redha dan ikhlaskan. Meski memakan banyak masa, tak mengapa asalkan kita ajar diri dan didik diri untuk lebih bersikap terbuka.

"Kekecewaan dunia hanyalah sementara sedangkan ada kebahagiaan lain yang Allah cuba simpan untuk kita. Jodoh yang lain Allah simpan untuk kita. Apa yang kita perlukan sekarang, hati yang tenang dan bulatkan keyakinan sepenuhnya pada Allah.

"Semoga Allah hadirkan ketenangan dan kekuatan pada diri kita selalu... amin...," tulis pelakon Puteri Sarah Liyana menerusi laman Instagram miliknya, dimana dia turut menyertakan tanda pagar 'bismillahimashaallah'.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERDEBAR TUNGGU DUA KELAHIRAN - ASYRAF MUSLIM ANGGAP INI CABARAN UNTUKNYA

Berita isteri pertama Ashraf Muslim iaitu Noor Dayana Lokman yang disahkan hamil selepas beberapa tahun mendirikan rumah tangga nyata mendapat perhatian ramai dan rata-rata mendoakan agar kandungan itu sihat. Lebih menggembirakan lagi, isteri kedua beliau Wan Sakinah juga sedang sarat mengandung.

Bakal menyambut dua cahaya mata pada tahun ini, Ashraf akui ia bukan satu perkara yang mudah kerana beliau harus meletakkan kepentingan kedua-dua isterinya itu dengan sama rata.

Klik gambar untuk size besar

"Isteri pertama saya Dayana akan melahirkan anak pertama kami pada Disember nanti, manakala isteri kedua saya Sakinah pula bulan depan. Saat ini semuanya baik-baik sahaja. Cuma sebagai suami sedikit cabaran sebenarnya dalam menjaga dua hati wanita mengandung ini," ujar Asyraf dipetik sebagai berkata.

Berbicara soal hubungan Dayana dan Wan Sakinah, mereka berdua mempunyai hubungan yang cukup harmoni dan Wan Sakinah yang mempunyai pengalaman melahirkan anak sebelum ini  banyak membantu Dayana dalam segala persiapan untuk menyambut anaknya nanti.

"Soal persiapan, kami buat bersama-sama. Malah, tidak ada masalah buat saya dan isteri-isteri saya keluar dan membeli persiapan bayi bersama. Malah dalam suatu keadaan Sakinah juga tidak lupa untuk berkongsi pengalamannya dengan Dayana.

"Bagi saya sebagai suami keadaan ini sangat bahagia sebenarnya, selepas apa yang kami lalui bersama ini adalah hikmah yang dijanjikan Allah buat kami," jelasnya.

Untuk rekod, Ashraf Muslim berkahwin dengan isteri pertama Noor Dayana Lokman pada tahun 2011 dan dengan Wan Sakinah pada tahun 2013.

Hasil perkahwinan Asyraf dan Sakinah, mereka telah dikurniakan seorang anak perempuan yang bernama Sarah Ashraf kini berusia setahun lebih.

Kami doakan semoga kedua-duanya dapat melahirkan anak dengan lancar dan dilimpahkan dengan kasih sayang.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BELLA HADIAHKAN IBU SET BARANG KEMAS: "MAMA CAKAP JANGANLAH SUSAH-SUSAH, BAZIR DUIT"

Baru-baru ini, penyanyi dan pelakon Bella Astillah telah membuat kejutan dengan mengadakan sambutan hari jadi dan menghadiahkan barangan kemas kepada ibunya, Zarinah. Bella atau nama sebenarnya Dayang Nabellah Awang Astillah, 26,  berkata, ibunya seorang yang ringkas dan bersederhana, malah tidak mengharapkan hadiah dan sambutan hari jadi sehingga bermewah-mewah.

Menerusi perkongsian di laman Instagram, Bella yang juga anak sulung dalam keluarga sekali lagi memuatnaik ucapan hari jadi buat ibunya beserta beberapa gambar sambutan hari jadi yang dibuat, semalam.

"Alhamdulillah dapat celebrate hari ini. Mama cakap "Janganlah susah-susah nak buat semua ni, dekorasi lagi, umur mama dah berapa, seganlah, nak tempah kek apa semua". Ma, this is my answer; tak susah pun nak dibandingkan dengan pengorbanan mama membesarkan Kak Long dan adik-adik. And mama cakap lagi, janganlah bazir duit kenapa beli hadiah?" kongsi Bella.

Klik untuk gambar besar

Menghargai jasa dan pengorbanan ibunya, Bella turut melihat keringat ibunya dalam membesarkan adik-beradiknya yang lain: "Mama lahirkan Kak Long, jaga, didik, kasi sekolah pun mama sendiri ndak pernah kasitau atau minta duit pun tak kira apapun keadaan / situasi mama.

"Selalu pastikan nak bagi yang terbaik. Pastikan pergi sekolah hari-hari. Sekolah pagi, sekolah agama, mengaji, tuisyen malam sampai kak long dapat diploma. Alhamdulillah semua atas bantuan sokongan dan dorongan mama Ayah. Kak Long sendiri sebagai anak sulung nampak pengorbanan mama.

"Mama sangat rajin dan kuat. Sangat. Sekarang Kak Long nak cuba balas sikit-sikit walaupun tak tertanding, Kak Long cuba bahagiakan mama dan ayah selagi Kak Long hidup InshaAllah," tambahnya yang sudah merancang lebih seminggu untuk majlis hari jadi ibunya itu.

Selain Bella, adiknya yang juga penyanyi, Didi Astillah turut menghadiahkan barangan kemas. Menurut Bella yang tampil menerusi lagu 'Tenang' itu lagi, dia merancang seminggu untuk membuat kejutan hari jadi itu.

Malah, Bella juga mengambil inisiatif sendiri dengan membuat dekorasi majlis yang diadakan di rumah mereka: "Saya merancang ini seminggu. Apa pun ini saya deko sendiri. Gembira sangat dapat buat kejutan pada mama. Saya sayang mama," katanya.

www.myartis.com / Sumber & foto: Harian Metro, Astro Gempak, Instagram Bella Astillah & Eina Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KINI BERGELAR IBU BAPA - AZZAM SHAM & SHERYL SHAZWANIE TIMANG BAYI PEREMPUAN

Tahniah diucapkan kepada pasangan penyanyi Azzam Sham, 25, dan Sheryl Shazwanie, 23, yang kini bergelar ibu bapa apabila anak sulung mereka, bayi perempuan selamat dilahirkan secara pembedahan dengan berat 2.89 kilogram sekitar jam 9.45 malam Ahad di sebuah pusat perubatan di Petaling Jaya.

Berita gembira itu dikongsikan Azzam atau nama sebenarnya Muhammad Azzamuddin Lop Hisham yang meluahkan rasa syukur apabila proses kelahiran anak mereka dipermudahkan.

Menerusi Instagram Story, Azzam berkongsi foto Sheryl berada dalam wad di hospital, diikuti video dia menunggu untuk masuk ke dewan pembedahan dan dikongsikan juga foto bayi mereka yang wajahnya ditutupi bunga.

Mengenai pengalaman menyambut kelahiran anak mereka, kata Azzam dia berpeluang berada di sisi Sheryl dalam bilik pembedahan. Kata Azzam, dapat menyaksikan sendiri proses pembedahan membuatkan dia insaf selain tidak dapat membayar harga pengorbanan isteri bertarung nyawa melahirkan zuriat mereka.

Klik untuk gambar besar

"Terima kasih diucapkan pada semua yang mendoakan kesihatan Sheryl dan bayi kami. Alhamdulillah, proses kelahiran berjalan lancar dan dipermudahkan. Saya pun berpeluang menemani Sheryl.

"Sangat teruja sudah bergelar bapa. Gembira sangat dan secara tidak langsung tanggungjawab saya sebagai ketua keluarga bertambah. Apapun, syukur tak terhingga ke hadrat Allah.

"Sebenarnya masih terkejut lagi sekarang ini. Dalam masa sama saya amat gembira. Saya dapat masuk ke bilik pembedahan dan bersama isteri. Melihat doktor menyambut anak kami, mendengar bayi menangis adalah satu pengalaman yang tak akan saya lupakan. Ia satu yang sangat berharga buat saya," tuturnya.

Untuk makluman, Azzam dan Sheryl selamat bernikah pada 1 Januari lalu di Masjid Nurul Ehsan Taman Medan, Petaling Jaya, Selangor selepas bertunang pada 30 September tahun lalu. Mereka juga sudah berkawan rapat selama enam tahun apabila bernaung di bawah syarikat rakaman yang sama.

Sebelum ini, berita kehamilan Sheryl pada Mac lalu tidak dikongsikan oleh Azzam lebih awal meskipun sudah terlihat 'baby bump' penyanyi lagu 'Perasaan' itu kerana mengikut nasihat keluarga.

Pasangan ini mengumumkan bakal menyambut cahaya mata pertama mereka pada Julai lalu ketika usia kandungan Sheryl memasuki lima bulan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANZALNA NASIR BERHASRAT HULURKAN BANTUAN, TERUTAMA BAYI BARU LAHIR

"Sekarang ini, kebanyakan wang dibelanjakan buat bayi saya. Bagaimanapun, saya juga berhasrat untuk menghulurkan bantuan kepada yang memerlukan. Terutamanya mereka yang mempunyai bayi yang baru lahir. Sekiranya kalian mengenali sesiapa yang memerlukan, sila tag mereka di ruangan komen di bawah.

"Saya berbesar hati untuk membantu mereka," demikian kata pelakon Anzalna Nasir yang menyuarakan hasratnya untuk membantu mana-mana pasangan yang memerlukan bantuan khususnya bagi mereka yang baru sahaja mempunyai bayi.

Anzalna atau nama penuhnya, Nur Anzalna Md. Nasir, 31, berkongsi berita tersebut menerusi satu posting yang dimuatnaik di Instagram beberapa hari lalu. Hal itu kemudian mendapat pelbagai maklum balas dalam kalangan netizen. Ada yang menyarankan Anzalna untuk merujuk terus kepada pihak hospital bagi mengenal pasti individu yang memerlukan bantuan.

Klik untuk gambar besar

"Anzalna boleh pergi tengok kat hospital kerajaan. Sebenarnya banyak bayi yang orang tak nak. Ada juga baby yang dilahirkan tanpa ayah. Kesian sangat. Boleh terus ke Institut Jantung Negara untuk bantu melalui tabung yayasan yang kebanyakannya diberi bantuan kepada yang betul-betul memerlukan bantuan puan," saran sebahagian netizen.

Dalam pada itu, Anzalna turut berkongsi gambar terkini dirinya bersama buah hati sulungnya, Mohamad Eidrees Hanif yang kini sudah genap berusia lima bulan: "Saya berjanji untuk memberikan kamu kebahagiaan dan selalu manjakan kamu," tulisnya yang mendirikan rumah tangga dengan ahli perniagaan Hanif Zaki, 31, pada 21 Februari 2016 dan dikurniakan cahaya mata sulung pada 31 Mei lalu.

www.myartis.com / Sumber & foto: Astro Gempak & Instagram Anzalna Nasir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENAPA RAMAI BENCI BABY SHIMA? PENYANYI ITU AKUI TAK KUAT

"Kadang terfikir juga kenapa ramai benci Shima. Sedangkan, Shima tak pernah kacau orang lain. Tak pernah kacau rumah tangga orang, keluarga orang. Tak pernah juga minta duit mak ayah anda semua. Tak pernah!" demikian luah penyanyi Baby Shima.

Ia berikutan dakwanya yang dia rasa hairan kenapa begitu ramai orang yang membenci dirinya sejak belakangan ini.

"Anda boleh memalsukan senyuman, tetapi tidak perasaan,"  tambah Shima menerusi satu hantaran mengenai bayangan perasaannya di IG.

"Terus-terang Shima cakap, Shima dah tak kuat dengan apa yang dilalui sekarang. Boleh tak kamu semua rasakan apa yang Shima rasa?" soalnya.

Klik untuk gambar besar

Selanjutnya, meskipun ada yang memberi semangat agar dia terus kuat termasuk rakan artis seperti Wani Kayrie, komposer dan penyanyi, Harry Khalifah atau Apak dan pelakon, Erry Putra... namun ada juga netizen yang berterus terang mendakwa antara punca Shima dibenci kerana gelagatnya di media sosial.

Eh... Betul ke? Agak-agak gelagat yang macamana tu ya? 🤔

Sumber & foto: Baby Shima IG

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK SANGKA, I LOVE YOU" - IZREEN TERHARU TERIMA BUNGA

Menerusi laman Instagram, pelakon Izreen Azminda memberitahu yang dia tidak dapat menahan perasaan teruja dan terkejut apabila suami tercinta, Ude Wahid membuat kejutan dengan menghadiakan beliau jambangan bunga ros baru-baru ini.

Kata Izreen, kejutan dibuat suaminya itu dianggap romantik, apatah lagi ia adalah kali pertama dirinya mendapat bunga daripada lelaki.

"Allahuakhbar.. Haiiiilahhh.. Ingatkan td ada penyangak dok depan rumah tekan bell byk kali.. Tp kalau nk mai merompak takkan nk tekan bell pulak kan..

"Bukak pintu teruih nmpk bunga.. Tak sangka pulak org tu seromantik ni tetiba... Berkurun tok nadoq kami tak merasa org dok huluq bunga..

Klik untuk gambar besar

"Selalu tengok kat tv ja.. Selama dok berlakon pun.. scene2 hero dok bg bunga buleh kira dgn jari ja la.. Tak sangka jd betoi pulak..

"Dan dan tu la kami terasa mcm heroin drama 688 epsd!!! 😂😂😂 apa pun tq suami n i love you too no matter what.. Terharu pulak 😭😭😭 tq tq tq 💖💖💖," tulisnya.

Meskipun selalu berkongsi saat bahagia beliau bersama Ude, Izreen bagaimanapun sehingga hari ini masih belum membuka ruangan komen di Instagram. Mungkin sudah serik dikecam.

Amboi Izreen, sejak kebelakangan ini memang sudah terbuka dan tidak segan lagi meluahkan rasa cinta dan menayang kebahagiaan bersama Ude.

Untuk makluman, Izreen dan Ude atau nama sebenarnya Muhammad Radzi Abdul Wahid yang juga pemuzik bebas bernikah pada 8 Ogos tahun lalu.

Apa-apapun, semoga rumah tangga yang dibina oleh pasangan ini kali ini berkekalan sehingga ke akhir hayat.

www.myartis.com / Sumber: Izreen Azminda IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU DENGAN ALIFF SYUKRI - BABY SHIMA NAFI IA GIMIK

"Kalau benarlah ia gimik yang dirancang, kenapa dia tidak melakukannya dengan artis yang lebih popular daripada saya. Saya bukan sesiapa dan tidak ada apa-apa untuk membantu menaikkan populariti lagu barunya itu," kata penyanyi Baby Shima yang menafikan membuat gimik untuk mempromosikan lagu baru usahawan kosmetik, Datuk Seri Aliff Syukri.

Jelas Shima, tindakannya memuatnaik video membalas kenyataan Aliff Syukri itu kerana kecewa dengan tindakan penyanyi lagu 'Cowok Baru' itu menghinanya selepas dia mengkritik lagu terbarunya. Shima ketika dihubungi berkata, sekiranya itu adalah gimik dan strategi pemasaran, ia tidak akan berhasil kerana dia bukanlah artis popular.

Menurut Shima, isu itu timbul apabila dia menulis komen dan memberi pendapat mengenai lagu baru usahawan itu. Dalam komennya itu, Shima memberi pendapat lagu itu menarik tetapi seperti tidak kena dengan vokalnya.

Klik untuk gambar besar

"Dia meminta pendapat orang ramai mengenai lagu barunya di Instagram. Saya cuma berikan pendapat saya secara peribadi, tapi dia pula melenting tak tak tentu pasal. Dia sindir saya di Instagram Story dan keluarkan kenyataan seperti ingin menyaman saya. Saya tak takut sebab saya tahu, saya tak salah," ujarnya.

Ditanya sama ada usahawan kosmetik itu sudah membuat permohonan maaf, Shima memaklumkan ada: "Dia ada membuat permohonan maaf tapi bukan secara peribadi dan hanya kongsikan di Instagram. Saya tak tahu sama ada itu ikhlas atau terpaksa".

Ditanya sama ada dia akan terima sekiranya usahawan itu ingin bekerjasama dengannya, Shima berkata, dia tidak terfikir mengenainya. Dalam pada itu, Shima kini sedang membuat persiapan untuk pelancaran single terbarunya, 'Pura-Pura Bujang' yang akan dilancarkan, Selasa ini.

www.myartis.com / Sumber & foto: Harian Metro & Instagram Baby Shima

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYARUL RIDZWAN MAHU ELAK DARI LAKON BABAK KETERLALUAN

Pelakon drama Hati Perempuan, Syarul Ridzwan yang baru pulang daripada mengerjakan umrah mengakui dia sebolehnya mahu membataskan lakonan terutama membabitkan babak berpegangan, peluk dan romantik.

"Sebenarnya, sebelum pergi umrah lagi saya sudah elak berlakon adegan sebegitu. Bagaimanapun, saya tidak mahu ada pihak beranggapan pulang dari umrah terus berubah 100 peratus. Cuma selepas ini saya akan had dan elakkan adegan sedemikian”

Klik gambar untuk size besar

"Bukan sahaja dalam lakonan tapi pergaulan di luar juga. Jika masih ada dalam skrip, saya akan berbincang dengan pengarah," ujar Syarul dipetik sebagai berkata.

Semoga niat Syarul untuk berubah ke arah yang lebih baik dipermudahkan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


A. AIDA & IDRIS KHAN SEPAKAT SELESAIKAN KES LUAR MAHKAMAH - AMELIA HENDERSON TETAP LAWAN

Berhubung kes melanggar perjanjian kontrak penggambaran sebuah drama berjudul, 'Sekali Lagi Cinta Kembali', penerbit Datuk A. Aida dan pelakon Idris Khan telah mencapai kata sepakat dimana mereka akan menyelesaikan kes tersebut secara baik di luar mahkamah.

A. Aida selaku plaintif menarik balik saman terhadap Idris sebagai defendan kedua tanpa kebebasan memfailkan semula kes tersebut. Keputusan menarik balik itu dibuat ketika perbicaraan hari pertama di Mahkamah Tinggi Kuala Lumpur pada Selasa.

Pada prosiding yang bermula kira-kira pukul 11.30 pagi, peguam mewakili Idris iaitu Jason Wee memohon supaya kes berkenaan diselesaikan secara baik di luar mahkamah. Permohonan berkenaan kemudian dipersetujui pihak A. Aida menerusi peguam, Ashmadi Othman.

Sehubungan itu penyelesaian yang dibuat di hadapan hakim Zulqarnain Hassan turut mencapai kata sepakat bahawa tiada sebarang tanggungan pada kedua-dua belah pihak.

Klik untuk gambar besar

Sementara itu, Idris diperintahkan untuk membayar RM3,780 kepada plaintif selain tidak boleh memfailkan saman malu terhadap A. Aida. Mahkamah memerintahkan defendan membayar ganti rugi tersebut sebelum penghujung November 2022.

Sementara itu dalam perbicaraan sama, defendan pertama iaitu pelakon Amelia Henderson kekal dengan keputusan untuk meneruskan perbicaraan.

Sebelum ini, A. Aida mengambil tindakan undang-undang terhadap Idris dan Amelia selepas didakwa menarik diri pada saat akhir daripada membintangi drama terbitan syarikatnya, A. Aida Production berjudul Sekali Lagi Cinta Kembali.

Penerbit itu menjelaskan tindakan itu diambil kerana kecewa dengan sikap tidak profesional kedua-dua pelakon itu sehingga menyebabkan dia terpaksa menanggung kerugian besar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEMI ANAK - DYNAS MOKTHAR MASIH KEKALKAN HUBUNGAN BAIK DENGAN BEKAS SUAMI

Bila sebut pasal penceraian, pasti akan ada episod kurang manis sekiranya mempunyai anak-anak seperti perebutan hak penjagaan, anak-anak tak jumpa emak atau ayah selama bertahun-tahun, si ayah tak bagi nafkah anak dan sebagainya.

Lain pula bagi Dynas Mokthar, walaupun sudah bercerai tapi dia masih mengekalkan hubungan baik dengan bekas suaminya demi anak-anak mereka.

Klik gambar untuk size besar

"Saya lihat anak sudah faham apa yang terjadi walaupun kadang-kadang pelbagai soalan lucu yang ditanyakan oleh Khyra. Perpisahan saya dengan bekas suami terjadi sewaktu mereka kecil lagi, jadi tiada banyak perkara yang perlu saya jelaskan kepada mereka. Bagi saya apa yang berlaku ada hikmahnya namun hubungan mereka dengan bapanya masih baik sehingga kini dan tiada masalah untuknya berjumpa.

"Namun kami jarang keluar bersama melainkan itu adalah permintaan anak. Ini kerana saya tidak mahu anak-anak keliru sekiranya satu hari nanti kami salah seorang mendirikan rumah tangga. Jika sudah mendirikan rumah tangga sudah pasti kena menjaga hati pasangan masing-masing dan bolehkan pasangan barunya menerima kehadiran kami jika keluar makan bersama.

"Situasi ini mungkin tidak berlaku sekarang kerana masing-masing masih belum berpunya. Tetapi tidak mustahil satu hari nanti salah seorang sudah bertemu jodoh pasti perkara ini akan terjadi. Saya sentiasa berdoa bahawa masing-masing mendapat pasangan yang boleh menerima seadanya kerana jika keluar makan dan meraikan ulang tahun bersama semuanya dilakukan demi anak-anak.

Sikap Dynas dan bekas suami yang berfikiran jauh demi masa depan anak-anak ini boleh dijadikan contoh kepada ibu bapa di luar sana yang berdepan dengan penceraian.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BLACK & ISTERI DEDAH WAJAH ANAK KEDUA, 'RINDU DAYYANA'

Menerusi laman Instagram milik masing-masing, penyanyi Black Hanifah dan isterinya, Naquia Yasirah Mohd Khairi atau Cira, telah mendedahkan wajah anak kedua mereka, Rindu Dayyana yang dilahirkan pada 25 Oktober lalu.

"Namanya - RINDU DAYYANA BINTI HANIFAH -," tulis penyanyi lagu 'Pot Pet' pada gambar anak kedua yang sedang tidur.

Susulan itu, rata-rata netizen teruja melihat bayi comel itu dan meninggalkan komen dalam ruangan gambar itu.

Selain Rindu, pasangan ini turut dikurniakan seorang cahaya mata lelaki bernama Khaleef Dayyan yang kini berusia 3 tahun.

Klik untuk gambar besar

www.myartis.com / Sumber: Instagram Black Hanifah & @cirakhairy

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISERANG STROK - TANGAN KANAN MURALI TIDAK BOLEH BERGERAK

Pengarah drama terkenal yang dimasukkan ke wad pada 23 November lalu selepas mengalami sakit ketika berada di pawagam TGV, KLCC itu dilaporkan mengalami sakit saraf (strok) sehingga tangan kanannya tidak boleh bergerak.

Perkembangan terkini selebriti popular itu dikongsi rakan artis yang lebih dikenali sebagai Lan Muar di Facebooknya kelmarin yang turut mengatakan dia menerima rawatan di Hospital Kuala Lumpur di Wad 4A.

Perkongsian di status itu bersama sekeping gambar menarik perhatian rakan-rakan artis lain yang bersimpati dan mendoakan Murali agar cepat sembuh.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAN TINGGALKAN KUMPULAN MAY SELEPAS 35 TAHUN BERSAMA

"Sejak penularan Covid-19, apa projek pun tiada. Saya kini nak fokus dengan perniagaan secara dalam talian menjual baju X MAY, cenderahati dan pelitup muka berkonsep rock kapak. Dalam situasi sekarang, tawaran persembahan langsung tak ada dan kami hanya ambil peluang untuk berniaga saja.

"Penyanyi baru May iaitu AG turut meninggalkan May dan kini kami berdua bergerak tanpa pemain gitar dan bass," kata pemain dram kumpulan rock popular, May iaitu Man, 56, yang membuat keputusan meninggalkan kumpulan itu, selepas 35 tahun bersama.

Man atau nama sebenarnya, Mohamad Saarip Yaakob menubuhkan May di Ipoh, Perak bersama pemain gitar, Abu dan pemain bass, Yus sebelum mereka disertai penyanyi, Mus.

Perkara itu diumumkan Man menerusi saluran YouTube miliknya, Man May Channel, semalam. Man ketika dihubungi berkata, keputusan itu diambil selepas melihat industri muzik kini sudah tiada arah tuju. Menurutnya, dia terlebih dulu berbincang dengan Yus dan keputusannya diterima dengan hati terbuka.

"Dia okey dan faham kita dah payah cari makan. Nak popular, May sudah popular. Kami juga sudah merasa glamour. Jadi, nak cari apa lagi? Kita sudah di hujung usia, jadi saya buat saja apa yang patut. Kalau orang panggil saya dan AG untuk buat persembahan, kami carilah pemuzik yang sesuai. Ada peminat pujuk saya jangan tinggalkan May, tapi perkara ini saya dah fikir dalam-dalam," jelasnya.

Bagaimanapun, Man menyeru peminat May supaya terus memberi sokongan kepada May dan X May selepas ini. Pada Januari 2019, penyanyi mereka, Mus berundur dari kumpulan itu atas masalah kesihatan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 GAMBAR - RODY KRISTAL KINI BERGELAR TUNANGAN NIENA AZMAN

Pemuzik dari kumpulan kristal iaitu Rody telah melamar Penjaga Gawang Futsal Kebangsaaan, Nur Izwani Azman atau Niena melalui laman Instagramnya dan pada 4 November lalu, mereka telah selamat melangsungkan pertunangan.

Rody atau nama sebenarnya Mohd Rodi Baharudin, 31, yang melangsungkan pertunangan di kediaman keluarga Niena di Kulai, Johor itu menerusi laman Instagram telah menulis:

"Terima kasih semua yang sudi menjadi wakil meminang semalam. Paksu, Maksu, Mak Ngah, Mak Uda, Tok Pora, Kak Nini, Abang Arzad, Bob Erna, Kak Tini, adik-beradik.

"Terima kasih Mak ngan Ayah sebab merestui dan mendoakan hubungan saya sampai ke majlis meminang. Insyaallah selepas ni majlis akad nikah pula.

Klik untuk gambar besar

"Terima kasih juga abah dan mama serta seluruh keluarga Niena Azman yang menerima dan percaya saya untuk menjaga, menyayangi anaknya dan menjadi ahli keluarga mereka.

Difahamkan, percintaan Rody dan Niena seperti pasangan Elfira Loy dan Sufian Suhaimi yang usia percintaan mereka masih baru iaitu enam bulan waktu Rodi melamar September lepas.

Bagus tu, tak payah bercinta lama-lama sangat, ya tak? Apapun, semoga segalanya dipermudahkan dan berjalan baik sehingga hari perkahwinan mereka nanti.

Tahniah diucapkan kepada Rodi dan Niena atas pertunangan ini.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"TERINGIN NAK KE BAZAAR RAMADHAN, TAPI TAKDE PARKING OKU" - BAD INDIGO

Penyanyi Bad Indigo atau nama sebenarnya Badrul Izhan Yeop Abdullah, 48, mengakui rindu menjejak kaki ke bazar Ramadan selepas dua tahun tidak mengunjunginya, namun terpaksa melupakan hasrat itu kerana tiada kemudahan tempat letak kereta bagi Orang Kurang Upaya (OKU) disediakan di kawasan berkenaan.

"Saya cuma rindu suasana nak ke bazar Ramadan kerana dengan keadaan saya sekarang, memang susah nak jejak ke bazar kerana tiada kemudahan parking OKU. Kalau kena parking jauh, saya memang tak larat nak jalan. Lagi pun, saya pakai walker, jadi agak susah. Bukannya apa, kadang tengok orang muat naik gambar pergi bazar, timbul pula rasa rindu nak ke sana," kata Bad.

Bagaimanapun, Bad yang kini bekerja di sebuah bengkel di Bukit Permai, Ampang, tetap bersyukur kerana masih mampu membeli makanan di restoran berhampiran, mahupun membeli juadah berbuka puasa dengan bantuan rakan sekerja dan masyarakat disekelilingnya.

"Saya sekarang kerja di bengkel. Kalau budak-budak bengkel pergi beli juadah berbuka, saya pesan saja pada mereka. Kadang-kadang, saya bawa kerusi roda naik ke jalan besar untuk melihat apa juadah yang dijual di kedai makan sekeliling. Orang-orang dekat sini semua dah kenal saya. Kalau saya nak lintas jalan, mereka akan tahankan kereta untuk beri saya laluan.

Klik untuk gambar besar

"Alhamdulillah, mereka semua memang baik dan segala urusan saya juga dipermudahkan. Saya tahu bukan mudah untuk pihak berkuasa menyediakan parking OKU di bazar Ramadan. Namun, sekiranya ada pihak-pihak yang boleh melihat akan masalah ini, saya harap mereka dapatlah lakukan sesuatu.

"Sebelum saya jadi OKU, saya sendiri tidak tahu individu OKU berdepan dengan banyak masalah. Contohnya kalau saya ke pusat membeli-belah juga, banyak kedai yang sukar untuk saya masuk sebab sempit. Bad masih mampu menguruskan diri sendiri. Jadi saya akui kemudahan OKU di negara kita sebenarnya masih belum meluas dan mungkin kurangnya kesedaran tentang perkara ini," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - PHOTOSHOOT 'PRE WEDDING' CHE TA & ZAIN SAIDIN

Kalau melihat sesi photoshoot Rozita Che Wan dan Zain Saidin di London hingga ke Paris, tentu ramai yang meneka perkahwinan mereka nanti pastinya 'grand' habis. Ialah, baru tangkap gambar pre wedding sahaja mereka sudah terbang sana, terbang sini... macam artis Hollywood layaknya.

Jadi untuk cuci mata, apa kata kita lihat ragam Che Ta kita ni berposing di hadapan Eiffel Tower yang dirakam oleh juru photo rasmi Annas Easkey. Mungkin selepas ini, mereka akan umumkan tarikh bahagia mereka ke jinjang pelamin pula. Ahak..!!

Klik untuk imej besar...


BILA ZARINA ANJOULIE 'PANAS HATI' DENGAN IQBAL

Usahawan Iqbal Zulkefli baru-baru ini ada membuat satu hantaran mengatakan dirinya tidak memerli mana-mana pihak termasuk usahawan kosmetik, Datuk Seri Vida. Namun begitu, kenyataan diberikan Iqbal itu nampaknya telah membuat Vida terasa hati.

Tidak hanya mereka berdua, kebetulan selebriti sensasi, Zarina Anjoulie bertemu dengan Vida sempat juga meluahkan rasa marah kepada pemuda tersebut dan menyifatkan Iqbal sebagai seorang yang sibuk mencari publisiti murahan apabila kerap kali memerli bekas majikannya itu.

Menjengah di ruangan komen video TikTok itu, rata-rata berharap pertelingkahan antara mereka berdua dapat diselesaikan dan ada juga yang bersetuju dengan apa yang diperkatakan oleh Zarina atau lebih mesra dikenali sebagai Anju.

Klik untuk gambar besar

KLIK VIDEO DIBAWAH INI UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAJAT SEDIH BUKAN KERANA PERLUKAN DUIT, TETAPI MENGANGKATNYA KEMBALI PULIH

Menerusi muat naik terbaru di laman Instagram, usahawan kosmetik Sajat atau nama sebenarnya Muhammad Sajjad Kamaruzzaman ada memberikan perkongsian mengenai jalinan persahabatan bagi dirinya.

Sajat mengakui hubungan persabahatan tidaklah tertakluk kepada material atau agama semata-mata. Sebaliknya, ikatakan tersebut menjadi lebih bermakna apabila seseorang itu sedang bersedih, dan si dia ada sama di sisi.

"Persahabatan bukan tertakluk pada rupa, bangsa, agama, darjat atau sebagainya. Bila kita sedih, di sini kita kenal erti persahabatan.

"Kita sedih bukan kerana kita perlukan duit, tetapi mengangkatku kembali pulih seperti biasa. Senyum ku yang selalu ku puji dan yakin, makin Suram Di wajah ini. Terima kasih sahabat kerana mengambil tahu pasal ku... sahabat yang ku sayang.

Klik untuk gambar besar

"Terima kasih mengambil berat pasal ku. Aku hargai kata kata semangat ini mu. Aku Cuba bangun tetapi masih belum ku kembalikan Nur dalam diri ini," luahnya.

Dalam pada itu, Sajat yang sebelum ini pernah mengeluarkan beberapa single lagu itu turut menyifatkan individu yang berilmu terus dipuji manakala sebaliknya pula berlaku kelada pendosa yang terus ditindas.

"Yang lebih berilmu terus Di puji, di pandang mulia, di angkat darjatnya mahu dunia dan syurga, tetapi si pendosa terus ditindas, terud dipandang hina, walaupun tiada sedekit kebaikkan yang mereka nampak si pendosa ini. Dan pendosa semakin hanyut dan terus hanyut hingga mencari ketenangan diri.

"Orang yang mencintaimu bukanlah orang yang melihatmu setiap hari, tetapi orang yang mencintaimu setiap hari."

"1000 rakan datang ketika anda ketawa. Tetapi seorang rakan akan datang ketika anda sedih." #friendship #racegoals #religiongoals #loveeachother," tulis pemilik NurSajatGold ini lagi.

Posting berkenaan secara langsung turut mendapat reaksi pelbagai pengguna Instagram lainnya.

www.myartis.com / Sumber & foto: Media Hiburan & Instagram Sajat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANTINA ANAK KE-4 - ASHRAF MUSLIM PILIH RAHSIAKAN

Pelakon Ashraf Muslim yang sebelum ini berkongsi khabar gembira menerusi laman Instagramnya itu memilih untuk merahsiakan jantina cahaya mata keempat hasil perkahwinan dengan isteri kedua, Wan Sakinah Ahmad Saburi, 34.

Menurut Ashraf atau nama penuhnya Muhd Ashraf Muslim, 37, usia kandungan isterinya kini mencecah tujuh bulan dan dijadualkan melahirkan anak pada September ini.

"Alhamdulillah, kandungan Sakinah berada di dalam keadaan yang baik dan sihat. Saya sudah mengetahui jantina anak saya, cuma tidak mahu dikongsikan sehingga hari bayi itu dilahirkan.

Klik untuk gambar besar

"Seeloknya, kita tunggu bayi keluar dulu dan saya akan umumkan nama dia juga pada masa itu," katanya ketika ditanya mengenai jantina bayi di dalam kandungan.

Untuk makluman, Ashraf mempunyai dua isteri iaitu Noor Dayana Lokman dan Wan Sakinah Ahmad Saburi dan hasil perkahwinan tersebut, dia dikurniakan tiga cahaya mata bersama iaitu Sarah Ashraf, Anas Ashraf dan Adam Ashraf.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ANAK BONGSU MAHU ADIK - OZLYNN MINTA NETIZEN UNDI SETUJU UNTUK HAMIL LAGI

Menerusi satu entri di laman Instagram, pelakon dan juga isteri kepada pelawak Johan, Ozlynn Wati baru-baru ini telah berkongsi cerita dimana anak bongsunya iaitu Moleiq meminta adik baru walaupun hasrat itu telah mendapat tentangan daripada ahli keluarga.

Dalam masa sama, Ozlynn turut meminta netizen untuk 'membuang undi' sama ada perlu atau tidak dirinya hamil lagi. Melihat pada entri berkenaan, Ozlynn memaparkan sebuah foto sekitar majlis keraian sambutan hari lahir ibu, suaminya serta anaknya, Ariq dan Moleiq.

"Moleiq dah minta adik.. siapa setuju aku mengandung lagi.. undian yang banyak kira boleh hapuskan undian adik beradik aku yang bangkang untuk aku mengandung lagi," kata Ozlynn yang dikurniakan lima orang cahaya mata iaitu Ariq, Sodiq, Haziq, Cantiq dan Moleiq hasil perkahwinan dengan Johan.

Ketika meninjau di ruangan komen, rata-rata peminat terhibur dan menyokong sepenuhnya keputusan Ozlynn untuk mengandung lagi. Malah ramai yang mendoakan kebahagiaan keluarga besar ini supaya beroleh cahaya mata baru di masa akan datang.

Klik untuk gambar besar

www.myartis.com / Sumber & foto: Beautifulnara & Instagram Ozlynn

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUSULAN ALIF SATAR POSITIF COVID-19 - KKMM DIARAH KAJI KEWAJARAN TANGGUHKAN HIBURAN?

Kementerian Komunikasi dan Multimedia Malaysia (KKMM) diarah mempertimbangkan kewajaran menangguhkan semua program hiburan memandangkan penyebaran Covid-19 itu menunjukkan peningkatan ketara, susulan penyanyi Alif Satar disahkan positif wabak tersebut.

Bagaimanapun Menteri Kanan Keselamatan, Datuk Seri Ismail Sabri Yaakob berkata Kementerian Kesihatan Malaysia (KKM) sedang meneliti punca penyanyi berkenaan dijangkiti virus maut itu.

"KKM sedang meneliti sama jangkitan berlaku ketika dia membuat persembahan atau di luar (lokasi program). Rumah dia di Kuala Lumpur dalam kawasan PKPB (Perintah Kawalan Pergerakan Bersyarat (PKPB)... jadi besar kemungkinan jangkitan tu berlaku di luar.

"Mengenai penangguhan, memandangkan hal berkaitan hiburan di bawah bidang kuasa KKMM, saya akan bawa isu ini untuk mereka pertimbangkan sama ada perlu ditangguhkan atau tidak," katanya menerusi sidang media pada Isnin.

Klik untuk gambar besar

Isu penangguhan program hiburan dibangkitkan berikutan kebimbangan orang ramai mengenai penyebarannya dalam kalangan penggiat seni jika gagal mematuhi prosedur operasi standard (SOP) yang ditetapkan.

Pada Ahad Alif, 30, mengesahkan dia positif wabak itu selepas menjalani ujian saringan pada Sabtu. Pada Jumaat Alif membuat persembahan pada separuh akhir Muzik Muzik 35 (SFMM 35) di Sri Pentas 2, Plaza Alam Sentral Shah Alam.

Alif kini dirawat dan menjalani kuarantin di sebuah pusat perubatan di Melaka. Dalam perkembangan berkaitan, ibu, bapa, adik bongsu dan pembantu peribadi Alif turut disahkan positif Covid-19.

Pengurus Alif, Adlina Abu Bakar ketika memaklumkan perkara itu berkata, ibu bapa Alif iaitu Nor Hafiza Muhammed, dan Mohamed Satar Ramli serta adiknya yang dikenali sebagai Jim menjalani ujian saringan pada Sabtu.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"NAK BELI MINUMAN ISOTONIK... DI SITULAH ADA PERSELISIHAN FAHAM......" - LAN PET PET

"Anak saya ada acara sukan sekolah yang diadakan di Universiti Sains Islam Malaysia (USIM). Saya tak sedap hati sambil tunggu acara melibatkan anak saya kerana kebiasaannya dia akan tidur awal. Tapi acara dia berlari sekitar 10.30 malam. Tenaga dia makin lemah sebab tunggu dari petang sampai ke malam.

"Saya keluar nak beli minuman isotonik... di situlah ada perselisihan faham masa bawa kerata," demikian pelawak Lan Pet Pet yang menceritakan pada malam kejadian dia bergegas memasuki Taman Acacia, Desa Jaya di Nilai, Negeri Sembilan iaitu lokasi pengawal keselamatan, Yahya Manaf bertugas untuk membeli minuman isotonik untuk anaknya.

Episod hitam membabitkan Lan membelasah Yahya atau lebih mesra disapa Pak Ya itu awal bulan lalu berakhir apabila kedua-duanya saling bermaafan antara satu sama lain.

Namun masih timbul persoalan mengenai bagaimana insiden pada malam 6 April lalu berlaku hingga Lan atau nama sebenarnya Mazlan Ahmad, 50, tergamak menumbuk mangsa sebanyak tiga kali selain ditendang pada pinggang.

Bagaimanapun, Lan memilih untuk tidak menceritakan secara penuh insiden berkenaan. Lan dan Pak Ya ditemui pada sidang media khas 'Maafkan Kami' yang diadakan di ICafe Bikerstation, di Sungai Buloh, Selasa. Mengulas lanjut, Lan sekali lagi meluahkan rasa kesal dan memohon maaf terhadap tindakan luar kawalan kepada Pak Ya.

"Saya ingin memaklumkan khususnya kepada peminat bahawa perkara ini sudah berlalu dan tidak perlu diungkit-ungkit lagi. Saya bertemu dengan Pak Ya, kami sudah bermaaf-maafan antara satu sama lain.

"Semua dah jelas dan saling memahami dengan keadaan yang terjadi. Saya akui dihimpit rasa bersalah selagi tidak bertemu dan meminta maaf kepada Pak Ya sendiri, saya tidak tenteram dan tidak boleh tidur," ujarnya.

Biarpun sudah menerima hukuman denda daripada mahkamah, Lan berkata dia tetap membuat permohonan maaf sekali lagi kepada warga emas itu dan keluarganya, peminat dan seluruh rakyat Malaysia.

Klik untuk gambar besar

"Saya berharap sangat semua pihak dapat maafkan saya yang kerdil ini. Setiap ujian Allah ada hikmahnya, InsyaAllah dengan berkat inisiatif muafakat kami ini saya akan menjadi seorang manusia yang lebih matang dan berhati-hati pada masa akan datang," tuturnya.

Dalam pada itu, Lan dalam kenyataan media yang diedarkan turut meluahkan rasasedih apabila teringat nasihat arwah bapanya yang mahu dia sentiasa menghormati orang tua. Arwah ayah selalu ingatkan saya supaya hormat kepada semua orang terutama orang lebih tua. Jika arwah ayah masih hidup, dia pasti kecewa dengan apa yang terjadi," katanya.

Selain itu, pada sidang media sama Lan juga mengumumkan untuk membawa warga emas berkenaan bersama isterinya menunaikan umrah pada Disember depan. Katanya, dia berjanji untuk menjaga pasangan itu seperti ibu bapanya sendiri.

"Saya sudah minta keizinan anak-anak Pak Ya untuk membawa mereka ke Makkah pada Disember ini, saya berjanji untuk jaga mereka macam ibu bapa saya sendiri," ujarnya.

Beberapa minggu lalu, tular video rakaman kamera litar tertutup (CCTV) yang menunjukkan pelawak berkenaan mengasari pengawal keselamatan tersebut di sebuah pondok pengawal.

Menerusi video berkenaan, Lan menumbuk bahagian muka warga emas itu sebanyak tiga kali sebelum menendang mangsa kerana ditegur tidak membuat catitan dalam buku pelawat sebelum memasuki kawasan taman itu.

Akibat kejadian itu, Lan ditahan oleh pihak polis pada 7 April lalu dan dibebaskan dengan jaminan polis. Selepas seminggu, Lan mengaku bersalah di Mahkamah Seremban, Negeri Sembilan dan didenda sebanyak RM2,000.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK HOSPITAL - SALINA SAIBI BERSYUKUR EMAK SEMAKIN PULIH

Baru-baru ini, emak kepada pelakon Salina Saibi telah dimasukkan ke hospital selepas mengalami masalah kesihatan.

Salina berkongsi keadaan maknya yang semakin pulih selepas mendapatkan rawatan di hospital menerusi entri di laman Instagram (IG).

"Allhamdullilah selesai injection. Mak kuat doktor cakap! Anak-anak yang baik bergilir-gilir jaga Mak. Syukur Allhamdullilah.

Terima kasih atas doa kalian semua. Sedara, sahabat, my Bff & Bff Mak Cik Liya & Cik Mon pun so caring. Terharu sangat. Semoga ibuku & ibu-ibu diluarsana dijauhi daripada segala penyakit yang tak diingini. Aamin," tulisnya.

Dalam pada itu, peminat yang risau dengan keadaan tersebut meninggalkan komen serta mendoakan supaya emaknya kembali pulih selepas menerima rawatan.

Klik untuk gambar besar

www.myartis.com / Sumber: Astro Gempak & Instagram Salina Saibi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGU UNIC - FITRI HARIS TETAP DENGAN PENDIRIAN UNTUK NYANYI

"Saya akan terus menyanyikan lagu UNIC selagi ada permintaan berbuat begitu. Selagi nyanyian saya memberi manfaat kepada orang lain, saya takkan berhenti daripada menghulurkan sumbangan.

"Lagipun, saya sudah mendapat keizinan daripada komposer berkenaan untuk menyanyikan lagu ciptaan mereka. UNIC perlu faham kedudukan itu. Seandainya penyanyi lain dibenarkan menyanyikan lagu mereka, kenapa saya tidak boleh?

"Saya sendiri sudah melaburkan wang untuk menghasilkan empat single baharu, tetapi penganjur tetap mahukan saya menyanyikan lagu ketika bersama UNIC," demikian kata bekas anggota UNIC, Fitri Haris yang tetap dengan pendirian untuk menyanyikan lagu pernah dipopularkan oleh kumpulan nasyid berkenaan.

Tegasnya, kumpulan terbabit tidak berhak untuk menghalangnya, kecuali pencipta lagu itu sendiri melarangnya berbuat demikian.

Klik untuk gambar besar

Sebelum ini, kumpulan dianggotai oleh Fakhrul, Bazli dan Nadji itu kesal dengan tindakan juara Gema Gegar Vaganza musim kedua terbabit yang masih menyanyikan lagu mereka setiap kali menjayakan persembahan.

UNIC menyifatkan tindakan berkenaan secara tidak langsung mengganggu periuk nasi mereka yang masih aktif dalam industri muzik.

Sementara itu, Fitri mengakui, perselisihan yang berlaku turut memberi kesan terhadap dirinya sebagai penyanyi nasyid.

"Saya tahu, apabila membawa gelaran dan imej selebriti Islam, kita perlu memberi contoh yang baik. Namun, lain pula jadinya apabila pertelingkahan seperti ini timbul. Ia memang memberikan kesan, tetapi saya tak boleh nak menghalangnya daripada terjadi," ujarnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


QUE HAIDAR LUAH RASA BANGGA BILA NORLIA GHANI JADI PENGHIAS MUKA DEPAN

"KALAU BUKAN KITA YANG DALAM INDUSTRI MENGANGKAT MEREKA, SIAPA LAGI?" demikian kata pelakon Que Haidar yang meluahkan rasa bangga saat melihat pelakon senior, Norlia Ghani diangkat sebagai muka depan Panca Indera menerusi sisipan sebuah akhbar perdana di negara ini.

Dalam entri tersebut yang dimuat naik di laman Instagram, Que berkata, usaha seperti ini harus diperbanyakkan lagi pada masa akan datang demi memastikan sumbangan mereka dalam industri seni tanah air akan terus dihargai terutamanya buat generasi akan datang.

"Assalamualaikum semua, saya agak tertarik untuk menulis sesuatu bila terpandang cover untuk pancaindera hari ini. Saya tersenyum. Rasa bangga, seronok. Tak kisahlah producer ke, pengarah ke, tv station ke, rakan-rakan wartawan ke kita kena bersama-sama.

"Saya suka tengok cover @pancaindera.mm minggu ni, saya rasa perlu diperbanyakkan lagi mengangkat lagenda-lagenda dalam industri kita," tulis pelakon filem 'Rock Oo' itu.

Dalam pada itu, Que turut menyeru agar semua pihak tidak sewenang-wenangnya memperlekehkan kredibiliti pelakon senior terutamanya bila mereka telah lanjut usia.

Klik untuk gambar besar

"Peranan kita besar dalam memastikan industri kita terus hebat dan mereka-mereka yang hebat terus dihormati dan dihargai. Bukan diperlekehkan bila sudah berusia. Bukan direndah-rendahkan bayaran mereka kerana mereka sudah berumur.

"Bermula dari kita dalam industri bagaimana kita menghargai dan mengangkat mereka, insyaallah khalayak juga akan timbul rasa hormat pada mereka," ujarnya lagi.

Sementara itu, suami kepada Linda Jasmine itu turut berharap agar impiannya untuk bergandingan bersama Norlia akan kesampaian satu hari nanti.

"Kita boleh bercakap yang kita menghormati dan menghargai mereka tapi semuanya berbalik semula dengan perbuatan kita dan apa yang kita lakukan pada mereka. Tahniah mama @norliaghani dan @pancaindera.mm. Dah lama teringin untuk digandingkan dengan Seniwati sorang ni, Insyaallah suatu hari nanti. Amin," akhirnya.

www.myartis.com / Sumber & foto: Media Hiburan & Instagram Que Haidar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT NIKAH: "DOAKAN BAPA SAYA SEDAR & SEMBUH" - AMAN NASSIM

Selamat dinikahkan dengan pilihan hatinya, Nor Baizura Abdul Ghani, 33, jam 10.35 pagi hari ini, pelakon dan penyanyi, Aman Nassim, 30, berharap ada keajaiban Allah berhubung keadaan bapanya, Nasim Haron yang kini kritikal di Hospital Sultan Ismail, Johor Bahru sejak Selasa lalu akibat kanser usus tahap empat.

"Jantung bapa terhenti sekejap tadi, namun ia berdegup kembali. Doakan bapa saya sedar dan sembuh. Doktor beritahu keadaan bapa kritikal iaitu tinggal lima peratus saja. Saya mengharapkan keajaiban Allah," demikian tuturnya.

Aman, 30, atau nama sebenarnya Abdul Rahman Nasim berkata, kali terakhir dia bercakap dengan bapanya pada Isnin lalu sebelum rebah dan dimasukkan hospital. Menurut Aman, ketika itu bapanya bertanyakan mengenai persiapan majlis perkahwinannya.

"Selepas menjalani rawatan kimoterapi pertama dan kedua, bapa nampak kuat. Itu yang kami mahu segerakan majlis. Namun, apa yang kita rancang semua tidak menjadi.

"Isnin lalu bapa sedar lagi. Dia menghubungi saya dan minta balik segera. Sebaik berjumpa saya, ayat pertama yang ditanya ialah mengenai persiapan kahwin saya. Saya cakap semua sudah okey dan dia tersenyum.

"Tidak sampai setengah jam, dia rebah dan pengsan. Tekanan darah turun mendadak. Sekarang, bapa menggunakan bantuan alat pernafasan," katanya.

Aman yang bernikah dengan pensyarah Akademi Seni Budaya dan Warisan Kebangsaan (Aswara) itu berkata, menjadi impian bapanya untuk menghadiri majlis perkahwinannya.

Klik untuk gambar besar

"Ini memang impian bapa untuk datang majlis saya. Sebenarnya persiapan majlis agak kelam kabut sejak tahu dia sakit. Jadi kami siapkan dalam tempoh sebulan.

"Saya buat semuanya untuk dia tengok saya kahwin. Kita sudah rancang macam-macam untuk dia. Namun, Allah sudah aturkan semuanya," ujarnya.

Majlis akad nikah yang diadakan di kediaman pengantin perempuan di Batu 10, Kampung Melaka, Cheras itu menyaksikan pasangan pengantin ini dinikahkan bapa pengantin perempuan, Abdul Ghani Ilyas dengan disaksikan jurunikah Masjid Batu 10 Cheras, Abd Jalal Osman.

Dalam majlis tersebut, Aman menyerahkan mas kahwin RM300 beserta enam dulang hantaran dan dibalas lapan dulang daripada pihak perempuan. Pihak lelaki turut menyediakan wang hantaran berjumlah RM10,000.

Aman ketika ditemui selepas majlis nikah tidak dapat menahan air mata kerana memikirkan keadaan bapanya itu.

"Saya bersyukur segalanya berjalan lancar walaupun apa dirancang tak semua menjadi. Majlis hari ini sederhana dan buat yang wajib saja dulu.

"Memandangkan bapa masih di hospital. Saya sebenarnya berharap bapa turut hadir. Sejujurnya, sewaktu nikah tadi hati saya dalam gundah. Saya kuat sebab keluarga ada di sini.

"Sebenarnya saya mahu bapa ada pada hari ini. Kami segerakan majlis ini pun sebab dia. Tetapi, Allah lebih tahu segalanya. Saya reda dengan ketentuan Allah,” katanya kepada Harian Metro.

Menurut Aman, majlis resepsi yang dijadual berlangsung malam ini ditunda ke satu tarikh yang belum ditetapkan.

"Selepas ini, saya dan isteri akan bergegas pulang ke Johor Bahru. Buat masa sekarang, saya memang tidak boleh fikir benda lain.

"Kalau kami teruskan majlis malam ini pun tidak ada makna sebab dalam keadaan bersedih. Segalanya serba tidak kena nanti. Sebaiknya kami tunda dulu. Lagipun, lokasi majlis malam ini bapa yang pilih. Lagi saya bertambah sedih," jelasnya.

Majlis tersebut dihadiri sanak saudara dan rakan terdekat kedua mempelai. Turut diadakan majlis tahlil ringkas buat bapa Aman yang dipimpin jurunikah.

Terdahulu, pasangan ini mengikat tali pertunangan pada sambutan Aidilfitri lalu dan merancang untuk bernikah hujung tahun ini.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - BILA 'MIMPI' SHILA AMZAH JADI KENYATAAN

"Dreams do come true when you believe in yourself," demikian kata Shila Amzah sambil bergaya dengan kereta mewahnya.

Untuk info, harga BMW X6 kalau tak silap melebihi setengah juta. Malah jika dibeli yang terpakai sekalipun ia boleh mencecah harga ratusan ribu.

Syabas buat Shila kerana berjaya mencapai apa yang diimpikannya selama ini. Bak kata pepatah, kalau mahu seribu daya, tak mahu seribu dalih!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


BILA 'PELUKAN MESRA'  AYDA JEBAT & NABIL MAHIR BUAT NETIZEN 'PANAS HATI'

Sempena hari kemerdekaan yang ke-63 tahun, pasangan selebriti Ayda Jebat dan Nabil Mahir telah berkongsi sebuah foto bersama berlatar belakangkan kebun bunga berbentuk bendera Malaysia. Bagaimanapun, tindakan pasangan itu menerima kecaman netizen.

Rata-rata menegur dan berpendapat aksi mesra berpelukan di hadapan hiasan tanaman berbentuk bendera Malaysia sebagai tidak sesuai berikutan belum mempunyai ikatan yang sah.

"Selamat Hari Merdeka yang ke-63, Malaysia! Terima kasih kepada semua yang telah berkorban nyawa demi Malaysia dan kebebasan untuk kita semua. Kami sangat bertuah menjadi rakyat Malaysia," tulis Nabil. Klik untuk gambar besar
Perkongsian yang dimuat naik di laman Instagram Nabil itu menerima lebih 100 komen yang memberikan pendapat masing-masing. Malah, ada yang membandingkan mereka dengan pasangan penyanyi Syamel dan Ernie Zakri yang masih menjaga batas antara satu sama lain walaupun baharu mengikat tali pertunangan.

"Jangan peluk-peluk gitu... belum halal lagi. Cuba tengok Syamel dengan Ernie tu, tak geletis macam ni... tu fasal orang suka. - "Haram lagi hoi. Ada juga netizen komen pasangan romantik! Belum akad nikah celah mana boleh peluk-peluk, tak susah pun akad nikah bro. - "Alahai... belum kahwin, belum halal dah peluk-peluk. Tak panjang jodoh macam ni," komen beberapa netizen.

Untuk makluman, Ayda dan Nabil mengikat tali pertunangan secara dalam talian (online) pada 28 April lalu. Kisah perhubungan pasangan selebriti ini mula menjadi perbualan hangat netizen apabila Ayda berkongsi foto cincin lamaran yang diterimanya semasa ulang tahun kelahiran ke-28 pada 18 Mac lalu.

www.myartis.com / Sumber & foto: mStar, Instagram NabilMahir & Ayda Jebat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AWIE KENANG JAGA ANAK DALAM PANDEMIK: "UMUR 53... ALHAMDULILLAH ALLAH NAK BAGI REZEKI"

Pada 18 Januari lalu, penyanyi dan pelakon Datuk Awie telah menimang cahaya mata keenam iaitu bayi lelaki selepas isterinya, Datin Sharifah Ladyana selamat bersalin secara pembedahan.

Awie yang merupakan vokalis kumpulan rock, Wings itu mengakui berasa sangat teruja. Menurut Awie atau nama sebenarnya Ahmad Azhar Othman, bayinya itu kini berada dalam keadaan yang baik manakala isterinya pula baru sahaja habis tempoh berpantang.

"Baby Alhamdulilah sihat, semuanya okay. Saya syukur semuanya baik-baik sahaja. Doakanlah semoga baby boy saya ni cergas, bijak dan comel.

"Saya harapkan semoga dia tiada sebarang gangguan kesihatan dan lain-lain masalah. Dia lahir pada tanggal 18 Januari lalu. Isteri saya juga dah semakin sihat. Dia dia dah habis pantang," katanya.

Klik untuk gambar besar

Tambah penyanyi lagu 'Tragedi Oktober' ini, dia sangat bersyukur kerana Allah SWT masih memberikannya peluang untuk menimang cahaya mata meskipun mengakui berdepan sedikit cabaran untuk menjaga kandungan isterinya, khasnya pada situasi pendemik ini.

"Saya umur 53 dapat anak. Alhamdulillah Allah nak bagi rezeki dekat situ. Dalam PKP ni kita kurang rezeki lain dan rezeki paling besar buat saya adalah anak. Tugas saya sekarang untuk mendidik anak-anak kerana dia lahir dalam keadaan pendemik. Isteri saya juga paranoid pada awalnya.

"Kepayahan untuk menjaga anak-anak ketika pendemik ini akan saya kenang dalam sejarah hidup saya. Saya akan simpan sejarah ni dan nanti saya akan cerita dekat anak saya," tuturnya.

Selepas hampir 12 tahun tidak menimang cahaya mata, Awie mendedahkan rutin hariannya juga telah berubah namum tetap menyifatkan ia sebagai sesuatu yang menyeronokkan.

"Sara rasa enjoy sebenarnya selepas hampir 12 tahun saya tak timang cahaya mata. Bila dapat pegang tu seronok dia lain macam. Ini satu tanggungjawab yang seronok buat saya.

"Rutin dia setiap malam saya akan dodoikan anak. Saya layankan dia sampai dia terlena kemudian baru saya bagi pada isteri saya. Tiadalah yang lain sangat sebab saya memang suka budak budak.

"Isteri saya melahirkan baby boy secara pembedahan. Sepanjang proses tersebut saya tengok. Saya tak pernah miss untuk sambut anak saya. Kesemua enam anak saya disambut oleh satu doktor. Saya tak cari doktor lain," ujarnya lagi.

Untuk makluman, Awie dan isterinya mendirikan rumah tangga pada tanggal 7 Oktober 2016 dan ini merupakan anak pertama hasil perkahwinan mereka.

Sebelum ini, Awie pernah berkahwin dengan penyanyi dan pelakon Arni Nazira pada tahun 1998 dan telah pun dikurniakan dua orang cahaya mata.

Selepas perkahwinan mereka gagal, Awie bernikah pula dengan Rozana Misbun yang juga merupakan adik kepada pelakon, Haliza Misbun pada tahun 2006. Hasil perkahwinan tersebut, Awie dikurniakan pula tiga orang cahaya mata dua orang lelaki dan seorang perempuan.

 www.myartis.com / Sumber & foto: Media Hiburan, Instagram Datin Sharifah Ladyana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SATU PERINGATAN... STOP MENCARUT-CARUT ATAU SAKITKAN HATI ORANG" - CIK B

"Bukan saja bantu mama (DSV), tapi akan memberi manfaat kepada orang lain. Selama ni pakcik Azwan keluarkan kata-kata kesat bukan dekat mama je, tapi dekat orang lain juga. Jadi bila saman ini, mungkin bolej hentikan apa yang dia lakukan sekarang.

"Macam satu peringatan kepadanya, stop mencarut-carut atau sakitkan hati orang," demikianlah kata anak kepada usahawan kosmetik Datuk Seri Vida (DSV) iaitu Cik B yang memberi sokongan penuh terhadap keputusan ibunya yang memfailkan saman terhadap pengacara dan pelakon Azwan Ali.

Cik B atau nama sebenarnya Edlynn Zamilleen Muhammad Amin berkata, tindakan menyaman itu sekurang-kurangnya mampu memberi pengajaran terhadap pengacara tersebut. Tambah Cik B lagi, dia juga tidak pernah terasa hati dengan penghinaan dilakukan oleh Azwan terhadapnya sebelum ini.

Klik untuk gambar besar

"Dia kutuk Cik B macam dia cakap dengan diri sendiri. Jadi saya langsung tak terasa hati," ujar Cik B yang berkata demikian menerusi satu sidang media khas yang diadakan oleh DSV semalam.

Untuk rekod, konflik antara dua selebriti ini tercetus apabila Azwan dikatakan telah menghina DSV dan Cik B. Tidak cukup dengan itu Azwan turut didakwa menghina kematian dua anak lelaki DSV yang meninggal dunia dalam kejadian kebakaran pada 2013.

Susulan daripada perlakuan tersebut, Azwan kemudian membuat permohonan maaf secara terbuka dalam satu sidang media. Walaubagaimanapun, permohonan itu seakan tidak disenangi DSV apabila Azwan kelihatan seperti memperlinya.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NEELOFA & PU RIZ TAK SANGKA ANAK DAPAT DUIT RAYA RM14,020 - NETIZEN TERKEJUT, ADA JUGA BERI TEGURAN

"Jazakallahukhair kepada semua yang memberi duit raya kepada Muhammad Bilal. Ini semua duit-duitnya diberi sampai ada duit 1,000 dirham. Duit raya Bilal tahun ini, hasil kutipan empat belas ribu dua puluh ringgit (RM14,020)...

"Masya-Allah, hebat daripada kita lagi," itulah kata suami selebriti terkenal, Noor Neelofa iaitu Pencetus Ummah (PU) Riz menegnai kutipan duit raya anak sulungnya, Muhammad Bilal, dalam masa tujuh hari menyambut Aidilfitri.

Melihat pada video yang dikongsikan menerusi aplikasi TikTok, Neelofa dan PU Riz sedang membuat kiraan jumlah hasil kutipan duit raya yang diterima anak lelaki mereka yang berusia lebih tiga bulan itu.

Dalam pada itu, PU Riz atau nama sebenarnya Muhammad Haris Mohd Ismail turut memberitahu anaknya juga menerima sekeping wang kertas 1,000 dirham (RM1,000) daripada seseorang individu.

Perkongsian video berkenaan mengundang pelbagai reaksi netizen yang rata-rata terkejut dengan hasil kutipan duit raya tersebut kerana nilainya melebihi jumlah pengeluaran khas kepada pencarum Kumpulan Wang Simpanan Pekerja (KWSP) iaitu RM10,000.

Klik untuk gambar besar

Malah segelintir netizen juga menganggap ia bukan sesuatu yang pelik memandangkan ramai saudara-mara Neelofa atau nama sebenarnya Noor Neelofa Mohd Noor dan suaminya memberikan duit raya RM50 hingga RM100.

"Normal la, umi dia terkenal, walid dia pun terkenal... jumpa orang kaya-kaya. Jadi, apa nak hairan. Aku sekali pergi rumah orang kaya dapat RM200."

"Bajet duit raya golongan kayangan ini bersamaan RM10,000 KWSP salah seorang rakyat marhaen."

"Datuk, nenek dia semua pangkat Datuk Datin kenalan pun Datuk Datin Tan Seri Puan Seri. Rezeki Bilal la dapat duit raya banyak macam itu," antara komen-komen netizen.

Biarpun ramai netizen yang melahirkan rasa syukur melihat rezeki anak pasangan itu, namun masih terdapat antara mereka yang memberi pandangan bahawa perkongsian itu tidak sesuai kerana dilihat seperti mahu menunjuk-nunjuk.

"Ingat pesan Ustaz Wadi Anuar. Salah satunya jangan tunjuk harta kita kat orang yang Allah bagi."

"Tak baik tunjuk duit raya kan," tulis netizen-netizen tersebut.

Untuk makluman, Neelofa mendirikan rumah tangga dengan PU Riz pada 27 Mac 2021. Pasangan ini dikurniakan cahaya mata lelaki bernama Muhammad Bilal pada 31 Januari lalu namun sehingga kini masih belum mendedahkan wajah bayi mereka.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI BERI AMARAN - PUTERI SARAH TETAP TONTON

Meskipun suaminya Syamsul Yusof yang juga merupakan pengarah filem 'Munafik 2' itu sudah memberikan amaran kepadanya, pelakon Puteri Sarah Liyana mengakui dirinya tetap berdegil untuk menontonnya dek kerana terlalu teruja.

Bagaimanapun, kata Puteri Sarah, dia ada menutup mata pada bahagian filem berkenaan yang rasa tidak tahan kerana takut jadi apa-apa.

"Ramai DM Sarah tanye boleh ke wanita mengandung watch it? Well, terpulang pada diri masing-masing and korang boleh take it ke tak 🤪 R u strong enough??

"Husband mmg dah warning awal2, x bagi kita tengok tapi kita tetap nak watch. So I did watched it and ada a few parts yg tak tahan i tutup mata hihihihi. Takotlah pape nanti!

"So if preggy mommies wanna watch it and enjoy it boleh takde masalah cuma if pape.... pandai-pandailah ye 😋 happy watching 😉.

Klik untuk gambar besar

Susulan itu, ramai wanita mengandung lain yang menyatakan hasrat untuk menonton filem berkenaan di pawangan.

Ibu kepada Syaikhul Islam ini turut memberitahu, dia teruja untuk menonton, apatah lagi ia merupakan hasil kerjaya yang paling dinantikannya.

"Memang nak tonton sebab suami pun memang beri fokus lebih terhadap filem ini, bimbang adai ia tak boleh capai setanding filem sebelumnya.

"Alhamdulillah, dari media dan penonton terawal mereka berikan reaksi positif. Saya turut terharu," tuturnya

www.myartis.com / Sumber: Media Hiburan & Instagram Puteri sarah Liyana

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGI GAMBAR BABY FARID & DIANA

Lagi sekeping gambar baby Farid Kamil dan Diana Danielle yang lahir pada hari selasa lalu di Australia.

Malah sebelum proses bersalin, Diana sempat menulis dalam Facebooknya meminta ampun dan maaf pada keluarga dan rakan-rakan...

Klik untuk imej besar...

"Assalamualaikum to my beloved family & dearest friends... I want to take this chance ask for your sincere forgiveness if I have ever done or said anything to hurt your feelings. Please pray for me... Pray that my baby will be welcomed into the world without any complications. But if anything happens, I want to thank you for your prayers & blessings from the bottom of my heart."


"DIA UNIK, CANTIK & BAKAT BESAR" - FASHA HARAP INDUSTRI MAAFKAN HANEE

"Semoga industri dapat memaafkan Hanee. Dia unik, cantik dan berbakat besar dalam industri modelling dan lakonan.  Saya yakin ada kebaikan dalam diri Hanee. Berikan dia peluang.

"Jangan kita hukum dan menghina dia dan keluarga. Kita tidak tahu apa akan jadi pada kita, atau keturunan kita kelak," tulis pelakon Fasha Sandha yang tampil memberikan sokongan moral buat modal dan pelakon Haneesya Hanee yang telah dilucutkan kejuaraan Dewi Remaja 2018/2019 semalam.

Akui Fasha, gadis tinggi lampai itu mempunyai keunikan dan bakat tersendiri dan seharusnya diberikan peluang, tidak terus menghukum dan menghinanya.

Malah, kata Fasha kejadian yang berlaku seharusnya dijadikan pedoman dan tidak mengulanginya lagi.

Klik untuk gambar besar

"Remember this quote, 'Fall 7 times, stand up 8'.  It's undeniable–we all make mistakes. It's in our nature as humans to fail. Insyaallah ada rezeki di tempat lain untuk awak, terutamanya untuk yang teraniaya oleh 'kawan' sendiri.

"Video aib dirakam berminggu-minggu 'sebelum kemenangan' disebarkan selepas kemenangan. Jadi berhati-hati memilih kawan, tak semua kawan suka dengan 'kejayaan' kita.

"Walau apapun, jangan diulangi kesalahan itu Hanee. Dan, kita semua juga patut jadikan ini sebagai pengajaran," tambahnya.

www.myartis.com / Sumber & foto: Astro Gempak & Instagram Fasha Sandha

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELLA DOA ALIFF TEMUI PENGGANTI LEBIH BAIK & HARAP TAK SALAH PILIH KAWAN

"Bohong jika saya tidak bersedih menerima hakikat perpisahan. Saya puas menangis dan air mata juga sudah kering. Saya tertanya-tanya dalam hati, apa salah dan silap diri ini? Saya sepatutnya belajar mencintai diri sendiri terlebih dahulu, bukan berkorban segala-galanya, namun akhirnya kepercayaan saya disia-siakan," demikian kata Bella Astillah.

Jalan hidupnya sudah tertulis dengan dugaan perpisahan pada usia masih muda iaitu 25 tahun, namun itu bukan alasan untuk Bella mengalah dalam meneruskan langkah. Biarpun pahit untuk ditelan, Bella berkata, perceraiannya dengan penyanyi dan pelakon, Aliff Aziz pada 16 Mei lalu, mengingatkan dirinya supaya tidak terus meratapi nasib.

Baginya, dia juga berhak mencari bahagia dengan mencintai dan menyayangi dirinya terlebih dahulu sebelum memberi sepenuh kepercayaan kepada insan lain. Bella atau nama sebenarnya, Dayang Ara Nabellah Awang Astillah, mengakui dia sudah tekad mahu melupakan segala-galanya.

Klik untuk gambar besar

Baginya, episod hidupnya dan Aliff sudah berada pada garisan penamat, malah apa yang mereka lalui dahulu sudah menjadi sebahagian daripada sejarah yang mematangkan diri: "Saya berharap dengan perpisahan ini, Aliff akan menemui pengganti yang lebih baik. Kami sudah memilih hidup masing-masing, harapnya selepas ini semua berjalan dengan lebih baik".

Wanita kelahiran Sandakan, Sabah itu berkata, dia tidak pernah berniat untuk mengungkit segala kesilapan bekas suaminya kerana akur, dirinya juga bukan manusia yang sempurna. Bella yang juga ibu kepada Mohamad Ayden Adrean, 2, berharap, bekas suaminya itu tidak lagi salah dalam memilih kawan demi masa depannya.

"Jika tertekan dengan dugaan hidup, pergilah berkawan dengan orang yang betul. Dapat kawan yang salah, hidup akan hancur. Saya tidak menyalahkan sesiapa kerana itu pilihannya selama ini," ujarnya yang muncul dengan lagu 'Bersama Di Hari Raya', duet dengan adiknya, Didi Astillah, baru-baru ini.

www.myartis.com / Sumber & foto: Berita Harian , Instagram Bella Astillah & Aliff Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALHAMDULILLAH, EVERYTHING WENT WELL" - ZIHA (AF2014) TIMANG ANAK KEDUA, LELAKI

Alhamdulillah... tahniah kami ucapkan kepada bekas pelajar Akademi Fantasia 2014 (AF2014), Ziha Salleh yang telah selamat melahirkan anak keduanya, bayi lelaki pada jam 3.42, khamis lalu (9 April 2020). Ziha atau nama sebenarnya, Nor Aziha Md Salleh menerusi laman Instagram telah menzahirkan rasa syukur kerana semuanya berjalan lancar.

"Alhamdulillah, everything went well. My Baby was safely delivered pukul 3.42pm semalam (9/4/20) Thank you everyone for all the kind wishes dan semua yang mendoakan. You know who you are ❤ xoxo #itsaboy," tulisnya di ruangan kapsyen Instagram.

Rakan artis dan peminat turut mengucapkan tahniah dan mendoakan kesejahteraan ibu dan bayi yang baru lahir. Untuk makluman, Ziha mendirikan rumah tangga dengan Zarul Hafis Zarak Kamal pada 8 Oktober 2016 dan turut mempunyai seorang lagi anak, Hizqeel yang kini mencecah usia tiga tahun.

Klik untuk gambar besar

www.myartis.com / Sumber & foto: Media Hiburan & Instagram Ziha Salleh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUMBANGAN DIPERTIKAI - USTAZ EBIT LEW TAMPIL DEDAH SUMBER PENDAPATAN

Pendakwah bebas, Ustaz Ebit Lew tidak berhenti menghulurkan bantuan kepada mereka yang memerlukan walaupun ketika Perintah Kawalan Pergerakan (PKP). Bagaimanapun, ada pihak kurang senang dengan dengan kerja kebajikan yang dilakukannya dan iri hati.

Malah, pelbagai tuduhan dilemparkan terhadap Ustaz Ebit serta mempersoalkan dimana pendakwah itu mendapat duit dan ada yang menuduhnya menggunakan duit derma untuk kepentingan diri. Tidak mahu perkara itu terus menjadi bualan dan salah faham, Ustaz Ebit menerusi Facebook menjelaskan tentang pendapatan yang diperoleh daripada beberapa sumber atau peniagaan yang diusahakan sendiri.

Turut berkongsikan foto rumahnya bersama kereta mewah, Ustaz Ebit berkongsikan rahsia bagaimana rezekinya sentiasa dipermudahkan. Menurut Ustaz Ebit, dia sudah berniaga lebih 10 tahun. Dari kecil menyebarkan dakwah Islam, Ustaz Ebit pernah berdepan kesusahan sehingga tidur di masjid.

Klik untuk gambar besar

Ustaz Ebit berkata diusia muda lagi dia sudah melakukan macam-macam kerja dan wang gaji yang diperolehi diberikan kepada ibunya. Ramai tidak tahu mengenainya, Ustaz Ebit berkata dia mempunyai tiga buah restoran dan merancang untuk membuka lebih banyak cawangan lagi di seluruh Malaysia dan luar negara.

Malah, Ustaz Ebit turut mempunyai butiknya sendiri menjual jubah. Meluahkan rasa syukur rezeki semakin melimpah ruah, Ustaz Ebit berkata dia juga sudah menulis 9 buah buku dan semuanya laris dijual. Antara pendapatan lain yang diraihnya adalah menerusi YouTube dan Facebook. Ujarnya lagi, dia juga tidak menyangka dua platform itu memberikan bayaran yang banyak.

Bukan itu sahaja, Ustaz Ebit berkata dia juga mempunyai dua program di televisyen yang sehingga kini sudah memasuki dua musim. Menerusi program itu, Ustaz Ebit mendapat bayaran daripada syarikat media untuk iklan.

Tidak lokek berkongsikan ilmu kepada orang ramai, Ustaz Ebit berkata dua perkara penting untuk mendapat kejayaan iaitu rajin dan yakin pada Allah kerana semua perkara di dunia ini adalah milik Allah. Ustaz Ebit turut menitipkan pesanan jangan kedekut dengan isteri dan anak-anak kerana tanpa doa mereka pasti dia tidak dapat apa yang dimimpikan.

Diharap dengan penjelasan ini tiada lagi tuduhan liar daripada para pengkritik yang tidak berpuas hati dengan Ustaz Ebit. Apa pun semoga Ustaz Ebit tidak berputus asa untuk meneruskan perjuangan meskipun berdepan pelbagai kecaman.

www.myartis.com / Sumber & foto: Rotikaya & Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUKAN KEKASIH SAYA - AQASHA

Februari lalu, ada beberapa pihak yang mendakwa  terserempak dengan Aqasha di majlis perkahwinan anak dara produser, Raja Azmi. Ketika itu, mereka sempat merakamkan gambar Aqasha yang kebetulan sedang berdampingan dengan seorang gadis manis.Wanita yang didakwa sebagai "kekasih" Aqasha..Maka timbullah persoalan adakah ia teman wanita Aqasha? Malah dakwa mereka juga, ini bukan kali pertama mereka terserempak dengan mereka berdua. Malah dalam satu majlis berasingan yang juga dianjurkan Raja Azmi tahun lalu, penyanyi berkenaan kelihatan bersama.Cuma sekiranya benar wanita berkenaan adalah kekasih Aqasha, itu sudah bagus. Lagipun pula mereka kelihatan cukup mesra dan bahagia bila bersama. Nampak sepadan... Demikian kenyataan mereka yang dipetik sebagai berkata.Klik untuk gambar besar..!Bagaimanapun, kesempatan bertemu dan bertanyakan hal ini sendiri dengan Aqasha  baru-baru ini merungkai segalanya. Dakwa pelakon drama bersiri Mertua Vs Menantu dan terkini filem V3: Samseng Jalanan itu, semua gosip yang tersebar adalah tidak benar dan sekadar tangkap muat sahaja."Takkanlah semua yang berdampingan dengan saya itu kekasih? Cerita gosip di internet ni kadangkala suka melebih-lebihkan cerita yang tidak benar," ujarnya sambil ketawa.Klik  untuk gambar besar..!"Tu super impose tu," seloroh seorang rakan Aqasha yang kebetulan berada di situ menambah gelak ketawa."Cerita tu memang tak betul. Saya menafikan mempunyai kekasih seperti yang digambarkan," tambah Aqasha kembali serius.Klik  untuk gambar besar..!Dalam hal ini, kita tunggu sahajalah kebenarannya. Hanya masa yang akan menentukan apakah dakwaan berita itu benar atau penafian Aqasha yang benar. Bak kata pepatah, bangkai gajah jangan nak disorok bawah daun pisang, orang akan nampak juga... atau lebih tepatnya, pembohongan artis atau gosip berita yang tidak betul pasti akan diketahui oleh peminat dan pembaca akhirnya.(\__/)(='.'=)(")_(")www.myartis.com 2010


ZARINA ANJOULIE SAHKAN SUDAH BERCERAI DISEMBER 2016

Harapkan panas hingga ke petang, rupanya hujan di tengahari... Begitulah kisah perkahwinan pelakon Zarina Anjoulie, 31, yang mengesahkan sudah bercerai dengan suaminya, Pengiran Mohd Ilham Syazwan, 26, seorang warganegara Brunei pada 18 Disember 2016.

Selepas dihimpit pelbagai persoalan tentang suaminya yang tidak pernah lagi bersama beliau, Zarina akhirnya membuka mulut mengenai rumah tangga bersama suami itu. Zarina memberitahu yang mereka tidak dapat mengekalkan persefahaman dan akhirnya bersetuju untuk bercerai secara baik.

Klik untuk gambar besar

Terdahulu, Zarina yang kini menetap di tanah air pernah memuatnaik status di Instagram, 'Keep calm, I'm a single mom. I've got this', seolah-olah sudah bergelar ibu tunggal pada tahun lalu.

Bagaimanapun, pelakon filem 'Amir & Lokman Pergi Ke Laut' ini mendiamkan diri dan tidak menjawab panggilan dan mesej daripada media.

"Selepas mengenalinya selama empat bulan, bekas suami datang berjumpa saya dan kami buat keputusan untuk berkahwin.

"Bagaimanapun kebahagiaan hanya dikecapi selama setahun lima bulan saja dan selepas itu rumah tangga kami mula bergolak," jelasnya.

Pasangan ini berkenalan menerusi Instagram sejak November 2014 dan seterusnya mengambil keputusan untuk mendirikan rumah tangga pada 8 Februari 2015.

Mereka dikurniakan seorang anak lelaki bernama Awangku Gabriel Martin Ezra yang kini berusia enam bulan yang dijaga oleh Zarina.

"Faktor penceraian saya disebabkan usia bekas suami yang terlalu muda ketika berkahwin. Selepas mendapat anak, keretakan rumah tangga kami sukar dibendung dan perceraian adalah jalan terbaik buat kami.

"Saya sebenarnya mengharapkan yang terbaik daripada perkahwinan ini tetapi apakan daya jodoh saya tak kekal lama," katanya mula berhijab selepas berkahwin dan menetap di Brunei.

Bagaimanapun, Zarina tidak serik dengan pengalaman yang dilalui dan berhasrat untuk berkahwin lagi sekiranya bertemu jodoh.

"Saya sukakan institusi perkahwinan kerana dapat mengelakkan kita dari melakukan dosa. Saya kasihankan anak saya yang membesar tanpa bapa di sisinya.

"Sebagai wanita yang pernah berkahwin, tentunya saya perlukan kehadiran seorang lelaki bergelar suami untuk berkongsi hidup," ujarnya yang kini menguruskan perniagaan produk penjagaan kesihatan jenamanya sendiri.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SAMAKAN KISAH CINTA RASULULLAH SAW - NETIZEN MENYAMPAH DENGAN DA'I FARHAN

Umum sedia maklum mengenai kisah rumah tangga Dai Farhan atau nama penuhnya Da'i Nik Ahmad Farhan Nik Mohamad yang berkahwin kali kedua dengan seorang janda anak lapan yang telah mencetuskan kontroversi hangat. Rata-rata netizen mengecam tindakannya berkahwin lagi sedangkan isteri pertamanya sedang sarat hamil anak kedua mereka.

Menurut Da'i Farhan, dia pernah dipelawa oleh 18 orang wanita yang berhasrat untuk menjadi isteri keduanya sebelum ini, tetapi dia terpaksa menolak kerana tidak ada keperluan untuk berkahwin lagi. Namun, dia tidak mempunyai kekuatan untuk menolak takdir dan ketentuan Allah SWT yang sudah menetapkan jodohnya dengan wanita ke-19 yang kini sudah bergelar isteri keduanya iaitu Aireen.

Apa yang membuatkan netizen lebih marah dan menyampah ialah apabila Farhan mengatakan pertalian cintanya dengan isteri kedua diibaratkan seperti kisah cinta Nabi Muhammad SAW dan Khadijah. Sudah memberikan penjelasan secara ikhlas dan jujur. Farhan berkata, dia enggan terus melayan kecaman dan kata-kata negatif yang dilemparkan kepadanya.

Klik untuk gambar besar

Terdahulu, Farhan menegaskan isteri pertamanya itu berfikiran terbuka mengenai konsep berpoligami kerana wanita itu sendiri pernah meminta Farhan untuk berkahwin dengan rakannya sendiri. Tiada langsung timbul isu perkahwinan keduanya itu tidak diredhai oleh isteri pertamanya. Apa yang viral sebelum ini adalah fitnah semata-mata.

Biarpun menerima kecaman netizen, Da'i Farhan, 29, tetap bersyukur kerana masih ada segelintir masyarakat yang menerima penjelasannya secara postif. Dalam pada itu, pendakwah bebas tersebut masih mengekalkan pendiriannya menutup ruang komen di laman sosialnya.

www.myartis.com / Sumber & foto: Beautifulnara, mStar & Instagram Da'i Farhan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"EMMA MAEMBONG KATA SPM TAK BERAPA PENTING?" - BIDAS MUHAMMAD FARID WAJDI

Jika sebelum ini, Emma Maembong menempelak peminat yang memperlekehkan dirinya kerana tidak mempunyai Sijil pelajaran Malaysia (SPM), terkini seorang pengguna facebook yang dikenali sebagai Muhammad Farid Wajdi telah memberi pendapat dan nasihat buat adik-adik di luar sana berkenaan alasan yang diberikan Emma, bahawa masa depan kita tidak gelap tanpa pelajaran.

"Adik-adik,

"Jangan dengar cakap Emma Maembong. Kata dia, pelajaran ni tak penting. Kata dia SPM ni tak berapa penting. Kata dia, orang takda pelajaran tinggi pun boleh berjaya.

"Adik-adik,

"Memang ada orang yang tak berjaya dalam pelajaran, tapi dia kaya dan berjaya dalam hidup.

"Tapi dik, berapa ramai pulak orang tak berjaya dalam pelajaran tapi dia hidup susah? Berapa ramai pulak orang yang takda pelajaran, tapi dia hidup miskin dan papa kedana?

"Ramai, dik.

"Malah ramai antara orang yang takda pelajaran tinggi ni, sanggup kumpulkan duit sebab nak sambung belajar balik. Ramai orang yang dah ada tanggungjawab dalam keluarga sedar bahawa pelajaran ni sangat diperlukan untok hidup lebih senang.

"Adik-adik,

"Emma Maembong tu artis. Dia jadi duta bagi banyak produk. Sekali jadi duta, paling kurang dapat RM10,000 sebulan. Ini paling kurang ni. Belum campur duit berlakon filem, duit berlakon drama, jadi tetamu undangan talk show, jadi pengacara, dan bisnes yang dia kembangkan.

"Beza kita dengan dia, sangat jauh. Kita ni orang dalam sekolah kita pun tak kenal kita. Jadi alam dia dan alam kita berbeza. Dia artis, kita ni hanya rakyat biasa.

"Tapi suatu hari nanti adikku, apabila dia dah kurang glamer, dah tak banyak berlakon drama, orang filem dah tak ambil dia berlakon, ketika itulah dia sedar bahawa dunia ini memerlukan orang yang lebih berilmu untok memegang dunia.

"Jadi adikku, sebelum umur adik meningkat lebih tua, adik perlu sedar bahawa ilmu itu lebih penting dari segalanya.

"Adik-adik,

"Wajah tua akan memamah kecantikan. Kecacatan akan memakan bakat sukan. Kesakitan akan menghapus kuatnya tubuh badan. Namun, ilmu yang ada di minda akan sentiasa berkekalan. Ianya menjadi pedoman, dan penyuluh dalam kehidupan.

"Adikku, ilmu dan agama sahaja yang menjamin kehidupan yang lebih baik. Cari lah ilmu itu walau di mana sahaja. Jangan pertikaikan orang berilmu itu miskin. Jangan persoalkan orang tak berilmu itu juga boleh kaya.

"Kaya atau miskin, bukanlah satu ukuran dalam kehidupan. Yang penting bagaimana sikap kita apabila berhadapan dengan kehidupan. Jika kita tidak punya ilmu banyak, maka mudah tertipulah kita dengan orang yang lebih pandai. Jika kita tidak punya akal yang panjang, kita akan merana dilihat orang yang lebih berakal.

"Adik-adikku,

"Sijil dan ijazah itu memang tak penting. Tetapi kita hidup di dalam sebuah dunia yang memerlukan semua itu. Ingin bekerja kerajaan, sijil dan ijazah dipandang kira. Bekerja di syarikat swasta, sijil dan ijazah teramat penting, atau tidak, bersedialah kita sentiasa berada di bawah.

"Kita dah tak boleh melawan sistem ini. Kita Perlu harungi untok hidup. Adik, nanti kau dah isteri, dah ada anak, ketahuilah kaulah orang yang akan menanggung mereka. Dalam kehidupan dalam negara yang mencabar ini, gaji kurang RM2,000 boleh dikatakan hidup suam-suam kuku. Hatta orang yang buat bisnes sendiri pun, walaupun dia sudah jadi jutawan, dia sanggup pergi belajar di universiti semula kerana tahu sijil dan ijazah tu sangat penting.

"Memang rezeki ni Allah yang bagi. Memang ada banyak kes yang orang gajinya lebih kurang daripada RM2,000 hidup senang, tetapi sangat banyak kes orang yang hidupnya bergaji sedikit, hidupnya susah.

"Apa yang kita perlu buat adalah sentiasa mencari jalan terbaik untok memudahkan hidup kita. Tak lain tak bukan, mencari ilmu dengan lebih banyak.

"Adik-Adikku,

"Kalau ada orang yang nasihatkan adik supaya tak belajar tinggi-tinggi, ketahuilah orang yang menasihati itu bukan orang yang cerdik.

"Ilmu ni, dik, penting sangat. Sampai satu tahap, kau akan terhimpit dalam kebodohan sendiri. Tatkala orang lain boleh hidup senang, kita baru nak menapak ke arah itu kerana kita baru sedar bahawa kehidupan berilmu ini sangat penting nilainya.

"Bill Gates, Steve Jobs dan Mark Zukernberg berhenti belajar pun, setelah dia bosan dengan sistem pendidikan di universiti mereka. Mereka masuk Havard. Mereka masuk Oxford. Yang kita ni, masuk UiTM pun tak tentu lagi. Mereka ni memang dah sedia bijak. Yang kita ni, peperiksaan pun terkial-kial nak dapat markah lulus.

"Adik-adik,

"Kubur kita lain-lain. Sebab tu abang nak nasihat benda ni waktu hidup. Sebab nanti dah mati nanti, abang dah tak boleh bantu kau lagi.

"Semoga kau selamat mengharungi kehidupan dik.

"Kalau kau malas menjadi pandai, maka menderitalah kau menjadi bodoh.

"Sekian.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BUAT LAPORAN POLIS - DA'I FARHAN MAHU SAMAN RAKAN BAIK ISTERI PERTAMA

Sehingga kini masih hangat diperkatakan mengenai kontroversi rumah tangga Dai' Farhan atau nama penuhnya Da'i Nik Ahmad Farhan apabila muncul surat terbuka daripada seorang individu yang merupakan rakan baik isteri pertamanya mendakwa pendakwah itu berkahwin dengan janda anak lapan secara senyap-senyap dan tidak diredhai.

Susulan itu, Da'i Farhan membuat laporan polis dan tuntutan saman terhadap individu tersebut. Malah, beberapa individu lain bakal diambil tindakan undang-undang kerana didakwa menyebarkan fitnah terhadap dirinya.

Menurut Da'i Farhan, dia telah pun membuat dua laporan polis untuk tindakan selanjutnya. Menerusi entri itu, Da'i Farhan turut meluahkan rasa syukur serta meninggalkan peribahasa 'terlajak perahu boleh di undur, terlajak kata dapat mudarat'.

Dalam pada itu, Da'i Farhan berharap semoga apa yang berlaku dapat dijadikan pengajaran buat semua netizen agar menggunakan media sosial secara berhemah dan tidak menyebarkan fitnah tanpa mengetahui kesahihannya.

Klik untuk gambar besar

"Alhamdulillah dah selesai smlm.. 2 laporan polis & 2 tuntutan saman telah dikemukakan buat si dia & beberapa org pemfitnah tegar di media sosial yg telah disenaraikan nama2 mereka.. moga mereka berbahagia selalu..

"Terlajak perahu boleh di undur, terlajak kata dapat mudharat.. smoga ianya menjadi pengajaran buat semua netizen agar menggunakan media sosial secara berhemah dan tidak menyebarkan fitnah yg mengaibkan seseorang," tulis Da'i Farhan di laman Instagram miliknya.

Terdahulu, Da'i Farhan tampil menjelaskan dakwaan individu yang juga merupakan rakan baik isterinya kerana mahu membalas dendam dan tidak boleh menerima isterinya reda untuk hidup bermadu.

www.myartis.com / Sumber & foto: mStar & Instagram Da'i Farhan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - AKSI NAKAL HAFIZ & ADIRA

Aksi Adira dan Hafiz yang dimuatnaik melalui Instagram mereka. Meskipun mereka seolah tiada jodoh untuk mendirikan mahligai bahagia, namun mereka nampaknya mempunyai sedikit persamaan... iaitu nakal!

"Jika suatu hari nanti, ada jodoh kami, saya terima dengan hati terbuka," demikian kata mereka pada awal tahun lalu apabila mereka memutuskan untuk mengikut haluan sendiri.

AKSI ADIRA - Klik untuk imej besar...

AKSI HAFIZ...


EKORAN KES DADAH EZAD LAZIM : "I LOVE YOU SO MUCH" - ISTERI

Ekoran perintah tahanan reman ke atas bekas vokalis kumpulan Exist, Ezad Lazim oleh Majistret Nurul Izzah Hassan Basri mengikut Seksyen 117 Kanun Prosedur Jenayah yang berlangsung di Mahkamah Majistret kelmarin, isteri Ezad iaitu Nor Azeana Ramli merupakan insan paling sedih melihat suaminya diserbu media.

Malah dalam suasana riuh itu, Nor Azeana sempat berkali-kali mengungkap perkataan 'I love you so much' (Saya sangat cintakan awak) sebaik melihat Ezad tiba di Mahkamah.

Dia juga dilihat amat setia menunggu suaminya selama lebih satu jam (sejak pukul 9 pagi). Selain ungkapan i love you, dia juga menjeritkan ungkapan 'Take Care B' (Jaga diri B) kepada Ezad sebaik selesai perintah tahanan remannya.

Untuk info, Ezad atau nama sebenarnya Mohd. Rohaizad Mohamad Lazim, 35, direman selama empat hari sehingga Ahad ini bagi membantu siasatan berhubung tuduhan memiliki dadah jenis syabu di pekarangan tempat letak kereta kompleks beli-belah Selayang, Selangor.

Dalam kes itu, dia didakwa memiliki dadah jenis syabu seberat 0.30 gram.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


VIDEO PANAS TULAR LAGI: "SILA BERDEPAN & BERSEMUKA DENGAN SAYA" - AIMAN TINO

Penyanyi Aiman Tino kembali diheret kontroversi apabila satu lagi video dipercayai rakaman susulan disebarkan, kelmarin selepas sebulan isu aksi panas remaja lelaki dikatakan mirip dirinya tular di media sosial.

Aiman bagaimanapun, menafikan lelaki dalam video terbabit adalah dirinya dan menyifatkan individu yang menyebarkan rakaman itu sengaja mahu membunuh reputasinya.

"Mereka tidak pernah puas mengenakan artis dan terus terang saya katakan, saya malas layan isu mengarut seperti ini. Penyebaran video ini juga tidak memberi kesan kepada saya.

"Cuma, saya sedih isu yang tercetus meninggalkan impak negatif kepada peminat. Saya anggap isu ini sebagai isu bodoh dan saya tidak akan buat perkara sebegini.

Klik untuk gambar besar

"Kalau perkara ini terus berlarutan, saya tidak teragak-agak untuk ambil tindakan," kata penyanyi yang popular dengan lagu 'Ku Rela Dibenci' itu.

Mengulas mengenai baju yang dipakai lelaki itu sama seperti persalinan yang dimilikinya, Aiman berkata, dia juga seperti orang lain yang mendapatkan pakaian di butik jenama tertentu.

Sementara itu, Aiman menegaskan, dia tidak teragak-agak mengambil tindakan terhadap penyebar video terbabit sekiranya isu itu berlarutan.

"Jika diikutkan, saya malas mahu mengambil tindakan mahkamah kerana ia akan memakan masa yang panjang. Tetapi, seandainya penyebar itu masih berdegil dan mahu terus menjatuhkan nama saya, kita jumpa di mahkamah nanti.

"Saya juga mencabarnya, jika dia masih tidak senang hati, sila berdepan dan bersemuka dengan saya," tegasnya.

Mengulas mengenai baju yang dipakai lelaki dalam video berkenaan mirip baju miliknya, Aiman berkata, dia juga membeli-belah di butik-butik popular sama seperti orang lain.

"Seperti orang lain, saya juga membeli baju di H&M dan Cotton on. Jadi, tidak hairan jika baju saya itu sama dengan orang lain," tuturnya.

www.myartis.com / Sumber & foto: Berita Harian, Kosmo & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BINTANG UTAMA 'DESCENDANTS OF THE SUN' KAHWIN 31 OKTOBER INI

Peminat drama Korea, 'Descendants of The Sun' (DOTS) pasti gembira apabila dua pelakon utamanya Song Joong Ki dan Song Hye Kyo mengesahkan bakal berkahwin pada 31 Oktober ini.

Berita tersebut disahkan sendiri oleh wakil daripada agensi masing-masing.

"Because marriage is not so simple but rather involves both of the family, we were very careful with everything – it is a very sensitive and significant moment in everyone’s life and that is why we’re giving out this statement now.

"We hope everyone understands. We would like to ask for many blessings for the beautiful future of the two individuals, and the two actors will also share the news with their fans," katanya.

Beberapa sumber juga mengatakan mereka berdua mula bercinta sejak tahun 2015 semasa dalam penggambaran drama DOTS.

Bagaimanapun, sebelum ini Song Joong Ki dan Song Hye Kyo menafikan setiap gosip percintaan antara mereka berdua.

Tahniah kepada Song Joong Ki dan Song Hye Kyo, keserasian dan kemesraan mereka berdua memang tidak dapat disangkal lagi. Semoga berbahagia.

Klik untuk gambar besar

www.myartis.com / Sumber: Allkpop

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


RAGAM ZAIN SAIDIN & CHE TA SEMINGGU LEPAS NIKAH

Aksi Zain Saidin dan Rozita Che Wan selepas lebih seminggu mereka bernikah. Mereka berdua khabarnya telah pergi ke Rome, Itali. Mungkin agaknya mereka tengah berbulan madu. Ahak!

Artikel terdahulu:

FAKTA PERKAHWINAN MEWAH CHE TA & ZAIN SAIDIN

"When in Rome do as the Romans do," kata Zain dengan nada bahagia.

"Pleasant surprise to see Man Kajang at d colosseum.. 7 wonder of d world," kata Che Ta pula.

Klik gambar untuk imej besar...

Gambar kahwin paling menarik:

BAGI YANG TIDAK PUAS MENATAP GAMBAR-GAMBAR
PERKAHWINAN
MEREKA BERDUA, JOM TONTON
VIDEO YANG MENARIK INI DALAM HD:

Rozita Che Wan + Zain Saidin


AL-FATIHAH - PAK PANDIR MENINGGAL, SELAMAT DIKEBUMIKAN

Takziah kami ucapkan kepada keluarga penyanyi veteran yang pernah popular dengan lagu 'Yang Remeh Temeh' sekitar awal 1990-an, Pak Pandir atau nama sebenar Azmi Ali, 62, yang meninggal dunia di Hospital Kajang kira-kira jam 4.30 pagi Jumaat.

Laporan Harian Metro, allahyarham dimasukkan ke bahagian kecemasan kerana mengalami masalah tekanan darah rendah, buah pinggang dan paru-paru berair, Selasa lalu.

Malah, Allahyarham sempat berkongsi status keadaan kesihatannya termasuk wad di duduki kepada peminat di laman sosial Facebook bagi memudahkan mereka yang ingin melawatnya di situ.

"Kepada semua peminat, kawan-kawan, keluarga dan sesiapa yang mengenali saya dan tertanya-tanya benarkah saya dimasukkan ke wad sekali lagi, ya! betul, kerana masalah tekanan darah rendah, buah pinggang, kandungan air di paru-paru.

Klik untuk gambar besar

"Keadaan saya tidak stabil. Saya sekarang berada di Hospital Kajang, katil nombor 24, wad 2, tingkat 1. Doakan yg terbaik utk saya," tulisnya awal pagi kelmarin.

Terdahulu, media melaporkan penyanyi itu dimasukkan ke hospital sama akibat komplikasi 'water retention' dalam badan yang menyebabkan kedua-dua kaki bengkak pada April.

Allahyarham juga pernah mengalami batuk yang agak teruk sejak November tahun lalu dan menjalani pemeriksaan kesihatan kerana bimbang ia berkaitan dengan penyakit tibi.

Selepas menjalani beberapa ujian berkaitan, doktor mengesahkan ia sebenarnya berkaitan dengan kesihatan jantungnya yang mulai bengkak.

Bermula daripada situ juga, kakinya mulai bengkak sikit demi sikit malah Allahyarham sering mengalami masalah semput ketika melakukan aktiviti harian.

Disebabkan masalah kesihatan, Allahyarham tidak sempat mempromosi album terbaru yang sudah siap mengandungi enam buah lagu puisi.

Pak Pandir yang aktif sebagai pemuzik jalanan sekitar Putrajaya dan menetap di Kajang meninggalkan seorang isteri, Rosmi Salmiah dan tujuh anak serta tiga cucu.

Jenazah Allahyarham disembahyangkan di Surau Annur Kantan Permai, Kajang pada jam 9.30 pagi dan kemudiannya selamat dikebumikan di Tanah Perkuburan Sungai Kantan.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ZAHIRAH MACWILSON NAFI BERCINTA DENGAN ZUL ARIFFIN

Sebelum ini, Zul Ariffin didakwa bercinta dengan pelakon Zahirah MacWilson, 20, selepas gambar mesra mereka di sebuah pusat beli-belah tersebar.

Terkini, Zahirah tampil menyangkal dakwaan yang kononnya dia mempunyai hubungan istimewa dengan Zul.

Menurut Zahirah, hubungannya dengan Zul sekadar rakan biasa selepas sama-sama terlibat dalam drama Mr London Ms Langkawi sebelum ini.

Klik gambar untuk size besar

"Saya sebenarnya tidak mengetahui mengenai perkara ini sehingga ada meminta komen saya dan sudah tentu saya terkejut.

"Ini kerana saya dan Zul hanya rakan biasa dan kami berjumpa pun secara kebetulan selain tidak berbual panjang pun ketika berjumpa tempoh hari," ujar Zahirah dipetik sebagai berkata.

Tambah Zahirah, pertemuan itu berlaku di pusat beli-belah One Utama ketika dia sedang berjalan-jalan dan terserempak dengan Zul yang baharu sahaja keluar dari pusat kecergasan.

"Saya tidak tahu apa niat individu tersebut mengambil gambar curi kami dan menyebarkannya tetapi hubungan kami memang sekadar kawan biasa sahaja," jelasnya.

Dalam pada itu, Zahirah mendedahkan akaun Instagram miliknya telah digodam pada pagi Sabtu namun tidak mengetahui sama ada ia ada kaitan dengan gosip yang diperkatakan tentangnya pada hari sama.

"Saya sebenarnya tertekan dan sedih Instagram saya digodam oleh pihak tidak bertanggungjawab dan tidak tahu adakah ia berkaitan dengan gosip itu atau sebaliknya.

"Bagaimanapun saya fikir positif sahaja dan menganggap ia lumrah biasa sebagai seorang artis," katanya.

Dalam perkembangan lain, Zahirah berkata, dia kini sedang sibuk dilokasi penggambaran drama bersiri terbaharu iaitu Cik Cinderella & Encik Tengku bergandingan dengan Shukri Yayha.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom